title: Proposta għal deċiżjoni tal-Kunsill Nru. …/2010/UE li tawtorizza koperazzjoni msaħħa fil-qasam tal-liġi applikabbli għad-divorzju u għas-separazzjoni legali {KUMM(2010) 105 finali}

text:
|

52010PC0104

	Brussell, 24.3.2010KUMM(2010) 104 finali2010/0066 (APP)Proposta għalDEĊIŻJONI TAL-KUNSILL Nru. …/2010/UEli tawtorizza koperazzjoni msaħħa fil-qasam tal-liġi applikabbli għad-divorzju u għas-separazzjoni legali{KUMM(2010) 105 finali}MEMORANDUM TA’ SPJEGAZZJONIINTRODUZZJONI1.  Fis-17 ta’ Lulju 2006, il-Kummissjoni adottat Proposta[1] għal Regolament tal-Kunsill li jemenda r-Regolament (KE) Nru 2201/2003[2] fir-rigward tal-ġuriżdizzjoni u li jintroduċi regoli dwar il-liġi applikabbli fi kwistjonijiet matrimonjali (‘Ruma II’)[3].2.  Il-bażi legali għar-Regolament tal-Kunsill propost kien l-Artikoli 61(c) u 67(1) tat-Trattat li jistabbilixxi l-Komunità Ewropea[4]. Il-proposta kienet tirrigwarda l-koperazzjoni ġudizzjarja f’materji ċivili u kellha ‘aspetti relatati mal-liġi tal-familja’. Din il-bażi legali kienet teħtieġ l-unanimità. Il-Parlament Ewropew tal-opinjoni tiegħu fis-21 ta’ Ottubru 2008[5].3.  Il-proposta tal-Kummissjoni waslet għand il-Kumitat dwar Materji ta’ Dritt Ċivili (Ruma III) f’Ottubru 2006. Kienet prijorità għall-Presidenza Ġermaniża, dik Portugiża u dik Slovena. F’April 2007, il-proposta ġiet diskussa f’laqgħa tal-Kunsill u l-Ministri ftiehmu fuq xi linji gwida.4.  Sa nofs 2008 id-diskussjonijiet waslu f’punt fejn deher li ftit Stati Membri kellhom problemi speċifiċi li kienu jagħmluha impossibbli għalihom li jaċċettaw ir-Regolament propost. B’mod partikolari, kien hemm Stat Membru wieħed li ma qiesx xieraq li l-qrati tiegħu jkollhom japplikaw liġi tad-divorzju barranija li hu kien iqis bħala aktar restrittiva mil-liġi tad-divorzju tiegħu u li xtaq ikompli japplika l-liġi sostantiva tiegħu għal kull divorzju mitlub fil-qrati tiegħu (l-approċċ lex fori ). Fl-istess ħin, kien hemm maġġoranza kbira mill-Istati Membri li kienu tal-opinjoni li r-regoli dwar il-liġi applikabbli kienu element essenzjali tar-Regolament propost. Huma appoġġjaw il-prinċipju stabbilit fil-proposta li tiġi applikata l-liġi tal-pajjiż li miegħu il-konjuġi jkollhom l-aktar rabta mill-qrib, fatt li ifisser li, f’ċerti każijiet, għandha tiġi applikata liġi barranija tad-divorzju.5.  Il-presidenzi suċċessivi tal-Kunsill u l-Kummissjoni ppruvaw isibu soluzzjonijiet fir-Regolament propost billi fasslu diversi għażliet differenti li jagħtu aktar lok għall-applikazzjoni tal- lex fori mingħajr ma jipperikolaw l-għanijiet ewlenin tal-proposta. Madankollu, dawn l-isforzi komuni kienu bla suċċess.6.  Għaldaqstant, fil-laqgħa tal-Kunsill tal-5 u s-6 ta’ Ġunju 2008, il-Ministri kkonkludew li ‘ma kienx hemm l-unanimità biex ir-Regolament propost jimxi ’l quddiem u kien hemm diffikultajiet li ma jistgħux jintegħlbu li jagħmlu deċiżjoni li teħtieġ unanimità impossibbli issa u fil-futur prevedibbli’. Il-Kunsill stabbilixxa li ‘l-għanijiet tar-Regolament propost ma setgħux jintlaħqu f'perjodu ta’ żmien raġonevoli bl-applikazzjoni tad-dispożizzjonijiet relevanti tat-Trattati’[6].7.  F’Lulju-Awwissu 2008, disa’ Stati Membri (il-Bulgarija, il-Greċja, Spanja, l-Italja, il-Lussemburgu, l-Ungerija, l-Awstrija, ir-Rumanija u s-Slovenja) indirizzaw talba lill-Kummissjoni, fejn indikaw li xtaqu jistabbilixxu bejniethom koperazzjoni msaħħa fil-qasam tal-liġi applikabbli fi kwistjonijiet matrimonjali u li l-Kummissjoni għandha tippreżenta proposta għal dan il-għan lill-Kunsill. F’Ġunju 2009, Franza għamlet talba simili. Fit-3 ta’ Marzu 2010, il-Greċja rtirat it-talba tagħha.8.  Din il-proposta hija r-reazzjoni tal-Kummissjoni għal dawn it-talbiet.Bażi legali għall-koperazzjoni msaħħa9.  Il-koperazzjoni msaħħa hija rregolata mill-Artikolu 20 tat-Trattat dwar l-Unjoni Ewropea (“TUE”) u fl-Artikoli 326 sa 334 tat-Trattat dwar il-Funzjonament tal-Unjoni Ewropea (“TFUE”). Dawn id-dispożizzjonijiet ifissru li jinħtieġu żewġ proposti biex tiġi implimentata l-koperazzjoni msaħħa fil-qasam tal-liġi applikabbli għad-divorzju u s-separazzjoni legali:10.  proposta tal-Kummissjoni għal Deċiżjoni tal-Kunsill li tawtorizza koperazzjoni msaħħa fil-qasam tal-liġi applikabbli għad-divorzju u s-separazzjoni legali, ibbażata fuq l-Artikolu 329(1) TFUE, u11.  proposta tal-Kummissjoni għal Regolament tal-Kunsill li jimplimenta koperazzjoni msaħħa fil-qasam tal-liġi applikabbli għad-divorzju u s-separazzjoni legali, ibbażat fuq l-Artikolu 81(3) TFUE[7].Evalwazzjoni tal-kundizzjonijiet legali għall-koperazzjoni msaħħaDeċiżjoni li tawtorizza bħala l-aħħar għażla u l-parteċipazzjoni ta’ minn tal-anqas disa’ Stati Membri12.  L-Artikolu 20(2) TUE jipprovdi li d-deċiżjoni li tawtorizza koperazzjoni msaħħa għandha tiġi biss adottata mill-Kunsill bħala l-aħħar għażla, meta jkun gie stabbilit li l-għanijiet ta' dik il-koperazzjoni ma jistgħux jintlaħqu fi żmien raġonevoli mill-Unjoni kollha kemm hi, u sakemm mill-inqas disa’ Stati Membri jipparteċipaw fiha.13.  Kif issemma hawn fuq, fil-laqgħa tiegħu tal-5 u s-6 ta’ Ġunju 2008, il-Kunsill ikkonkluda li ma kienx hemm unanimità biex jimxi 'l quddiem bil-proposta tal-2006 u li kien hemm diffikultajiet li ma jistgħux jintegħlbu li kienu jagħmlu deċiżjoni li teħtieġ unanimità impossibbli dak iż-żmien u fil-futur prevedibbli. Il-Kunsill stabbilixxa li l-għanijiet tar-Regolament propost ma setgħux jintlaħqu f'perjodu ta’ żmien raġonevoli bl-applikazzjoni tad-dispożizzjonijiet relevanti tat-Trattati. Għaldaqstant il-Kunsill ikkonkluda li ma setgħet tinsab l-ebda soluzzjoni oħra għall-Unjoni kollha kemm hi u li setgħet tintuża koperazzjoni msaħħa bħala l-aħħar għażla.14.  Sal-lum, il-Kummissjoni rċeviet talbiet mingħand disa’ Stati Membri (il-Bulgarija, Spanja, Franza, l-Italja, il-Lussemburgu, l-Ungerija, l-Awstrija, ir-Rumanija u s-Slovenja) li indikaw li għandhom l-intenzjoni li jistabbilixxu koperazzjoni msaħħa bejniethom fil-qasam tal-liġi applikabbli għal kwistjonijiet matrimonjali.Qasam kopert mit-Trattati15.  L-Artikolu 329(1) TFUE jipprovdi li l-koperazzjoni msaħħa tista’ tiġi stabbilita ‘f'wieħed mill-oqsma previsti mit-Trattati’.16.  Id-disa’ Stati Membri talbu li jitħallew jistabbilixxu koperazzjoni msaħħa bejniethom ‘fil-qasam tal-liġi applikabbli fi kwistjonijiet matrimonjali (Ruma III)’. Dan ifisser ir-regoli dwar il-kunflitt tal-liġijiet li jistabbilixxu liema liġi sostantiva tapplika għal divorzju internazzjonali li jkollu konnessjonijiet ma’ iktar minn sistema legali waħda. Ir-regoli dwar il-kunflitt tal-liġijiet jissemmew bħala punt speċifiku fil-lista ta' miżuri taħt l-Artikolu 81(2) TFUE, filwaqt li l-Artikolu 81(3) TFUE jagħmel distinzjoni bejn ir-regoli dwar il-kunflitt tal-liġijiet fi kwistjonijiet ċivili u kummerċjali inġenerali u miżuri li jirrigwardaw il-liġi tal-familja. Il-Kummissjoni tqis li r-regoli dwar il-kunflitt tal-liġijiet fil-liġi tal-familja jammontaw għal qasam – qasam li hu tabilħaqq limitat iżda definit sewwa – fis-sens tat-Trattati, li fih tista’ tiġi stabbilita koperazzjoni msaħħa.17.  F’dan il-kuntest, għandu jiġi ċċarat li l-qasam tal-koperazzjoni msaħħa proposta, ‘[i]l-liġi applikabbli fi kwistjonijiet matrimonjali’, ma jinkludix ir-regoli dwar il-kunflitt tal-liġijiet fil-każ tal-konsegwenzi fuq il-proprjetà tad-divorzju.[8] Barra minn dan, is-suġġett mhuwiex il-liġi sostantiva tad-divorzju, fi kliem ieħor, ir-raġunijiet għal divorzju jew il-proċedura biex wieħed japplika għal divorzju.Il-promozzjoni tal-għanijiet tal-Unjoni, il-protezzjoni tal-interessi tagħha u t-tisħiħ tal-proċess ta’ integrazzjoni tagħhaKuntest ġenerali18.  Filwaqt li jqis kif inhu xieraq il-partijiet relevanti tal-Valutazzjoni tal-Impatt [9] li saret għall-proposta tal-Kummissjoni tal-2006 msemmija hawn fuq u l-Memorandum ta' Spjegazzjoni għall-istess proposta, l-għan tal-koperazzjoni msaħħa hu li tipprovdi qafas legali ċar u komprensiv, li jkopri r-regoli applikabbli tal-liġi fi kwistjonijiet ta’ divorzju u separazzjoni legali u li jippermetti lill-partijiet ċertu grad ta’ awtonomija fl-għażla tal-liġi applikabbli.19.  Il-Kummissjoni kkonsultat b’mod estensiv mal-partijiet interessati bħala parti mill-proċess tal-valutazzjoni tal-impatt imsemmi hawn fuq. Dan sar permezz ta’ Green Paper dwar il-liġi applikabbli u l-ġuriżdizzjoni fi kwistjonijiet ta’ divorzju li nħarġet fl-2005[10]. Il-Green Paper identifikat numru ta’ nuqqasijiet fis-sitwazzjoni eżistenti u indikat numru ta’ għażliet politiċi differenti possibbli biex jiġu indirizzati l-problemi. L-għażliet kienu jinkludu, fost affarijiet oħrajn, l-istatus quo, l-armonizzazzjoni tar-regoli dwar il-kunflitt tal-liġijiet, l-introduzzjoni ta’ possibbiltà limitata għall-konjuġi biex jagħżlu l-liġi applikabbli u, fl-aħħarnett, taħlita tas-soluzzjonijiet differenti. Il-Kummissjoni organizzat smigħ pubbliku u laqgħa tal-esperti fl-2006. Il-biċċa l-kbira tar-risposti rrikonoxxew il-ħtieġa li tissaħħaħ iċ-ċertezza legali u l-prevedibbilità, li tiġi introdotta awtonomija tal-partijiet limitata u li tiġi evitata ‘tellieqa għall-qorti’. Xi partijiet interessati wrew tħassib li l-armonizzazzjoni tar-regoli dwar il-kunflitt tal-liġijiet jistgħu jobbligaw il-qrati japplikaw liġi barranija u li dan jista’ jwassal għal dewmien u żieda fl-ispejjeż fi proċedimenti matrimonjali. Sar stħarriġ pubbliku tal-opinjonijiet li sab li 60% mill-Ewropej jistennew li l-UE jkollha rwol biex tiffaċilita leġiżlazzjoni li tirrigwarda divorzju fi Stat Membru ieħor[11].20.  Il-koperazzjoni msaħħa fil-qasam tal-liġi applikabbli għad-divorzju u s-separazzjoni legali għandha tirrigwarda għexieren ta’ eluf ta’ koppji ‘internazzjonali’ li kull sena jiddivorzjaw fl-UE. Kull sena jiżżewġu bosta Ewropej minn Stati Membri differenti u, b’hekk, kull sena hemm ukoll bosta divorzji ‘internazzjonali’ fl-Ewropa.21.  Hemm madwar 122 miljun żwieġ fl-UE u madwar 16-il miljun (13%) minnhom huma preżunti li huma ‘internazzjonali’[12]. Bħala eżempju, fl-2007 kien hemm 2 400 000 żwiġijiet ġodda fl-Unjoni Ewropea li minnhom madwar 300 000 kienu ‘internazzjonali’. Għalkemm iż-żwiġijiet internazzjonali huma fil-biċċa l-kbira tagħhom ikkonċentrati fi ftit mill-akbar pajjiżi Ewropej, huma jseħħu kullimkien tul l-Unjoni Ewropea u għaldaqstant għandhom effett fuq numru mdaqqas ta’ ċittadini Ewropej.22.  Fl-2007 kien hemm 1 040 000 divorzju fis-27 Stat Membru tal-Unjoni Ewropea, li minnhom 140 000 (13%) kellhom element ‘internazzjonali’. Fl-2007, l-Istati Membri bl-akbar sehem ta’ divorzji ‘internazzjonali’ ġodda fl-Unjoni Ewropea kienu l-Ġermanja (34 000), Franza (20 500) u r-Renju Unit (19 500).Is-sitwazzjoni attwali fil-qasam tal-liġi applikabbli għad-divorzju u għas-separazzjoni legali23.  Bħalissa, fin-nuqqas ta' regoli tal-Unjoni, jeżisti total ta' 26 korp legali differenti ta' regoli dwar il-kunflitt tal-liġijiet fuq id-divorzju fl-24 Stat Membru li jipparteċipaw fil-koperazzjoni ġudizzjarja f’materji ċivili fl-UE u fiż-żewġ Stati Membri li għandhom klawżola ta' parteċipazzjoni[13]. Il-biċċa l-kbira tal-Istati Membri jiddeterminaw il-liġi applikabbli fuq il-bażi ta’ skala ta’ kriterji ta’ konnessjoni li jfittxu li jiżguraw li l-proċedimenti jkunu rregolati mill-aktar sistema legali li ż-żwieġ ikollu l-aktar rabta mill-qrib magħha. Stati Membri oħrajn japplikaw b’mod sistematiku il-liġijiet domestiċi ( lex fori ) tagħhom għall-proċedimenti matrimonjali.24.  Is-sitwazzjoni attwali tista’ tagħti lok għal numru ta’ problemi fi proċedimenti matrimonjali b’element ‘internazzjonali’. Il-fatt li l-liġijiet nazzjonali huma differenti ħafna kemm fir-rigward tal-liġi sostantiva kif ukoll fir-rigward tar-regoli dwar il-kunflitt tal-liġijiet twassal għal inċertezza legali. Id-differenzi kbar bejniethom u l-kumplessità tar-regoli dwar il-kunflitt tal-liġijiet nazzjonali jagħmluha diffiċli għal koppji ‘internazzjonali’ li jipprevedu liema liġi tapplika għall-proċeduri matrimonjali tagħhom. Il-biċca l-kbira tal-Istati Membri ma jipprovdu l-ebda possibbiltà għall-konjuġi biex jagħżlu l-liġi applikabbli fi proċeduri matrimonjali. Dan jista’ jwassal għal applikazzjoni ta’ liġi b’rabtiet dgħajfa mal-konjuġi u għal riżultat li ma jikkorrispondix mal-aspettattivi leġittimi taċ-ċittadini. Fl-aħħarnett, ir-regoli attwali jistgħu jwasslu lil wieħed mill-konjuġi biex jagħżel ‘tellieqa għall-qorti’, jiġifieri li jressaq il-kwistjoni quddiem il-qorti qabel ma l-konjuġi l-ieħor jkun għamel dan sabiex jiżgura li l-proċedimenti jkunu rregolati minn liġi partikolari u b’hekk jipproteġi l-interessi tiegħu.25.  Huwa diffiċli ħafna li ssir stima tal-iżvantaġġi ekonomiċi li jirriżultaw min-nuqqas ta’ armonizzazzjoni tar-regoli dwar il-kunflitt tal-liġijiet fuq id-divorzju. Fil-kuntest tal-istudju ta’ valutazzjoni tal-impatt li sar biex jipprovdi informazzjoni għall-Kummissjoni dwar is-sistemi ta’ proprjetà matrimonjali, irriżulta li, fl-UE, l-ispejjeż ipotetiċi tal-problemi relatati maż-żwiġijiet internazzjonali f’sitwazzjonijiet ta’ divorzju jistgħu jwasslu għal total ta’ EUR 205 miljun. L-ispejjeż jisgħu jkunu tal-qrati, tal-konjuġi u ta' partijiet terzi[14].Benefiċċji tal- koperazzjoni msaħħa fil-qasam tal-liġi applikabbli għad-divorzju u għas-separazzjoni legali26.  Disa’ Stati Membri qed jitolbu għal koperazzjoni msaħħa fil-qasam tal-liġi applikabbli għad-divorzju u għas-separazzjoni legali: il-Bulgarija, Spanja, Franza, l-Italja, il-Lussemburgu, l-Ungerija, l-Awstrija, ir-Rumanija u s-Slovenja. Il-popolazzjoni totali ta’ dawn id-disa’ Stati Membri li qed jagħmlu t-talba hija ta’ 216.3 miljun ruħ. Dan huwa madwar nofs (44%) il-popolazzjoni tal-Unjoni[15]. Il-proporzjon taż-żwiġijiet u d-divorzji internazzjonali hija ta’ madwar 13% f’dawn l-Istati Membri parteċipanti[16], jiġifieri fl-istess livell, bħala medja, li jkun hemm normalment fl-UE. Huwa stmat li f’dawn il-pajjiżi hemm madwar 440 000 divorzju ta’ kull sena u li 53 000 minn dawn ikollhom elementi internazzjonali[17]. L-Istati Membri kollha jistgħu jipparteċipaw fil-koperazzjoni msaħħa; aktar ma jipparteċipaw Stati Membri fiha, aktar ikun kbir in-numru ta’ ċittadini involuti.27.  Il-koperazzjoni msaħħa fil-qasam tal-liġi applikabbli għad-divorzju u s-separazzjoni legali għandha twassal liċ-ċittadini l-benefiċċji li ġejjin:28.  It-tisħiħ taċ-ċertezza legali u tal-prevedibbilità. Il-koperazzjoni msaħħa se tintroduċi regoli dwar il-kunflitt tal-liġijiet armonizzati fi kwistjonijiet ta’ divorzju u separazzjoni legali li jippermettu lill-konjuġi jipprevedu faċilment liema liġi tapplika għall-proċedimenti matrimonjali tagħhom. Din hija l-ewwel nett ibbażata fuq l-għażla tal-konjuġi. L-għażla hija ristretta għal liġijiet li għandhom rabtiet mill-qrib maż-żwieġ sabiex tiġi evitata l-applikazzjoni ta' liġijiet ‘eżotiċi’ li ftit li xejn ikollhom x'jaqsmu mal-konjuġi. Fin-nuqqas ta’ għażla, il-liġi applikabbli tiġi determinata fuq il-bażi ta’ skala ta’ kriterji ta’ konnessjoni li jiżguraw li l-proċedimenti matrimonjali jkunu rregolati minn sistema legali b’rabta mill-qrib maż-żwieġ. Dan se jsaħħaħ ħafna ċ-ċertezza legali u l-prevedibbilità għall-konjuġi kkonċernati u għall-prattikanti.29.  Iktar flessibiltà bl-introduzzjoni ta’ awtonomija limitata għall-partijiet. Attwalment ftit hemm lok għal awtonomija tal-partijiet fi kwistjonijiet matrimonjali. Ir-regoli ta’ kunflitt tal-liġijiet nazzjonali jipprevedu, fil-prinċipju, soluzzjoni waħda biss f’sitwazzjoni partikolari, pereżempju l-applikazzjoni tal-liġi taċ-ċittadinanza komuni tal-konjuġi jew l-applikazzjoni tal- lex fori . Fil-koperazzjoni msaħħa, il-qafas legali se jkun aktar flessibbli bl-introduzzjoni ta’ possibbiltà limitata għall-partijiet biex jagħżlu l-liġi applikabbli għad-divorzju u s-separazzjoni. Li jkun possibbli għall-konjuġi li jaslu għal ftehim jista’ jkun ta’ siwi partikolari f’ każijiet ta’ divorzju kunsenswali.30.  Il-prevenzjoni ta’ ’tellieqa għall-qorti’ minn wieħed mill-konjuġi: Fl-aħħarnett, il-koperazzjoni msaħħa fil-qasam tal-liġi applikabbli għad-divorzju u s-separazzjoni legali tindirizza l-problema tat-‘tellieqa għall-qorti’ minn wieħed mill-konjuġi. Dan jista’ jwassal għall-applikazzjoni ta’ liġi li l-konvenut ma jħossx li għandu rabtiet mill-qrib magħha jew li tqisx l-interessi tiegħu. Barra min hekk dan jagħmel diffiċli l-isforzi ta’ rikonċiljazzjoni u jħalli ftit żmien għall-medjazzjoni. L-introduzzjoni ta’ regoli dwar il-kunflitt tal-liġijiet armonizzati x’aktarx tnaqqas ħafna r-riskju ta’ ‘tellieqa għall-qorti’, peress li kwalunkwe qorti fl-Istati Membri parteċipanti li titressaq quddiemha l-kawża, ikollha tapplika l-liġi magħżula skont regoli komuni.31.  Ġie espress xi tħassib li l-armonizzazzjoni tar-regoli dwar il-kunflitt tal-liġijiet tobbliga l-qrati japplikaw liġi barranija tad-divorzju u li dan jista’ jwassal għal dewmien u għal spejjeż addizzjonali fi proċedimenti matrimonjali. Problemi bħal dawn għandhom ikunu rari fil-prattika minħabba li l-kriterji ta’ konnessjoni għandhom iwasslu għall-applikazzjoni tal- lex fori fil-maġġoranza l-kbira tal-każijiet. L-esperjenza tal-Istati Membri li llum jużaw kriterji ta’ konnessjoni li jwasslu għall-applikazzjoni ta’ liġi barranija ma tiżvelax diffikultajiet kbar. Ir-regoli dwar il-kunflitt tal-liġijiet fid-disa’ Stati Membri li għamlu t-talba jinkludu kriterji ta’ konnessjoni tali li f’ċerti każijiet diġà jwasslu għall-applikazzjoni ta’ liġi barranija mill-qrati tagħhom. Għaldaqstant il-koperazzjoni msaħħa m’għandhiex tkun problematika f'termini ta' spejjeż jew ta’ dewmien addizzjonali. Fl-aħħarnett, l-adozzjoni ta’ miżuri biex tiġi ffaċilitata l-applikazzjoni ta’ liġi barranija għandha tnaqqas il-konsegwenzi negattivi possibli[18].32.  Mill-perspettiva istituzzjonali, il-koperazzjoni msaħħa hija aħjar mill-possibbiltà tal-Istati Membri interessati li jidħlu f’negozjati dwar ftehim internazzjonali dwar il-kwistjoni tal-liġi applikabbli għad-divorzju u s-separazzjoni legali. Din l-alternattiva żgur li jkun fiha anqas vantaġġi. Anki jekk l-atti adottati fil-koperazzjoni msaħħa jorbtu biss l-Istati Membri li jipparteċipaw, huma xorta waħda jaqgħu taħt il-kontroll tal-Unjoni f’dak il-qasam. Għaldaqstant, il-Kummissjoni tista’ tissorvelja l-applikazzjoni korretta tagħhom taħt it-Trattati u l-Qorti tal-Ġustizzja tal-UE għandha l-ġuriżdizzjoni li tagħti deċiżjonijiet preliminari dwar l-interpretazzjoni tagħhom u b’hekk tiġi żgurata interpretazzjoni koerenti u unifikata ta’ miżuri adottati f’koperazzjoni msaħħa.Twettiq tal-ħtiġijiet tal-Artikolu 20(1) TUE33.  L-Artikolu 20(1) TUE jeħtieġ li l-koperazzjoni msaħħa timmira biex tiffavorixxi l-għanijiet tal-Unjoni, tħares l-interessi tagħha u ssaħħaħ il-proċcess tal-integrazzjoni tagħha.34.  Wieħed mill-kompiti tal-Unjoni huwa li toffri ċ-ċittadini tagħha żona ta' libertà, sigurtà u ġustizzja mingħajr fruntieri interni, li fiha jkun żgurat il-moviment liberu tal-persuni (Article 3(2) TUE). Iż-żona tal-ġustizzja tinkludi l-iżvilupp tal-koperazzjoni ġudizzjarja f’materji ċivili b’effetti transkonfinali, ibbażata fuq il-prinċipju tar-rikonoxximent reċiproku tas-sentenzi (Article 81(1) TFUE). Għal dan l-iskop, l-Unjoni tista’ tadotta miżuri bl-għan li tiżgura, l-ewwel nett, ir-rikonoxximent reċiproku u l-eżekuzzjoni bejn l-Istati Membri ta’ sentenzi, u t-tieni nett, il-kompatibbiltà tar-regoli applikabbli fl-Istati Membri dwar il-kunflitt tal-liġijiet (Article 81(2)(a) and (c) TFUE).35.  L-armonizzazzjoni tar-regoli tal-kunflitt tal-liġijiet tiffaċilita ir-rikonoxximent reċiproku tas-sentenzi. Il-fatt li l-qrati tal-Istati Membri japplikaw l-istess regoli dwar il-kunflitt tal-liġijiet sabiex jiddeterminaw il-liġi applikabbli għal sitwazzjoni partikolari isaħħaħ il-fiduċja reċiproka fid-deċiżjonijiet meħuda fi Stati Membri oħrajn[19].36.  Il-koperazzjoni msaħħa fil-qasam tal-liġi applikabbli għad-divorzju u s-separazzjoni legali bejn l-Istati Membri li għamlu t-talba għandha tiffavorixxi l-għan tal-Unjoni li tiżgura l-kompatibbiltà tar-regoli applikabbli fl-Istati Membri dwar il-kunflitt tal-liġijiet, f’dak li għandha żżid il-livell ta’ kompatibbiltà meta mqabbel mas-sitwazzjoni attwali. Kif ġie spjegat hawn fuq, jeżistu 26 korp legali differenti ta' regoli dwar il-kunflitt tal-liġijiet fis-26 Stat Membru li jipparteċipaw fil-koperazzjoni ġudizzjarja f’materji ċivili. Fis-sitwazzjoni ta’ koperazzjoni msaħħa bejn id-disa’ Stati Membri li għamlu t-talba, jkun hemm 18-il sistema legali differenti, fatt li se jwassal għal armonizzazzjoni akbar fir-regoli dwar il-kunflitt tal-liġijiet u li se jsaħħaħ il-proċess ta' integrazzjoni f'din il-parti tal-UE.Rispett tat-Trattati u d-dritt tal-Unjoni37.  Skont l-Artikolu 326 TFUE, il-koperazzjoni msaħħa għandha tirrispetta t-Trattati u d-dritt tal-Unjoni.38.  Il-koperazzjoni msaħħa mhijiex se jkollha effett fuq l- acquis eżistenti. Għandha tiġi stabbilita f’qasam kopert mill-kompetenzi kondiviżi tal-Unjoni li fih, sal-lum, ma jeżistu l-ebda regoli komuni tal-Unjoni. L-ewwel strument tal-Unjoni li ġie adottat fil-qasam tal-liġi tal-familja, ir-Regolament tal-Kunsill (KE) Nru 1347/2000[20], stipula regoli dwar il-ġuriżdizzjoni, ir-rikonoxximent u l-eżekuzzjoni ta’ sentenzi fi kwistjonijiet matrimonjali kif ukoll ta’ sentenzi fuq ir-responsabbiltà tal-ġenituri għat-tfal taż-żewġ konjuġi mogħtija fil-kuntest ta’ proċedimenti matrimonjali. Madankollu, dan ma kienx jinkludi regoli dwar il-liġi applikabbli. Id-dħul fis-seħħ tar-Regolament tal-Kunsill (KE) Nru 2201/2003, li ħassar u ssostitwixxa r-Regolament tal-Kunsill (KE) Nru 1347/2000 tal-1 ta’ Marzu 2005, ma kienx jinvolvi tibdil f'dan ir-rigward. Il-kwistjoni tal-liġi applikabbli ma tqajjmitx matul in-negozjati dwar dan ir-Regolament, li żamm id-dispożizzjonijiet dwar il-kwistjonijiet matrimonjali kważi mingħajr tibdil mir-Regolament tal-Kunsill (KE) Nru 1347/2000.39.  Il-koperazzjoni msaħħa fil-qasam tal-liġi applikabbli għad-divorzju u s-separazzjoni legali m’għandhiex twassal għal diskriminazzjoni minħabba ċ-ċittadinanza, kif projbita mill-Artikolu 18 TFUE, minħabba li r-regoli dwar il-kunflitt tal-liġijiet proposti se jkunu ta’ natura universali u se japplikaw għall-proċedimenti kollha quddiem il-qrati tal-Istati Membri li jipparteċipaw, irrispettivament miċ-ċittadinanza jew mir-residenza tal-partijiet. Min-naħa l-oħra, il-qrati tal-pajjiżi li ma jipparteċipawx se japplikaw ir-regoli dwar il-kunflitt tal-liġijiet domestiċi tagħhom taħt id-dritt internazzjonali privat tagħhom kif jagħmlu attwalment.Rispett tas-suq intern jew tal-koeżjoni ekonomika, soċjali jew territorjali; l-ebda ostakolu jew diskriminazzjoni fil-kummerċ; l-ebda distorsjoni tal-kompetizzjoni40.  L-Artikolu 326 TFUE jipprovdi li l-koperazzjoni msaħħa m'għandhiex tikkomprometti s-suq intern u l-koeżjoni ekonomika, soċjali u territorjali; u m'għandhiex tkun ta' ostakolu jew ta' diskriminazzjoni għall-kummerċ bejn l-Istati Membri jew tikkawża distorsjoni tal-kompetizzjoni bejniethom.41.  Il-koperazzjoni msaħħa fil-qasam tal-liġi applikabbli għad-divorzju u s-separazzjoni legali ma tippreżentax problemi rigward dawn il-kundizzjonijiet legali. Tabilħaqq, il-proposta li timplimenta l-koperazzjoni msaħħa fil-qasam tal-liġi applikabbli għad-divorzju u s-separazzjoni legali se twassal biex is-suq intern jiffunzjona aħjar minħabba li telimina kull ostakolu għall-moviment ħieles tal-persuni li bħalissa jaffaċjaw problemi minħabba d-differenzi eżistenti bejn il-liġijiet nazzjonali rigward il-liġi applikabbli fi kwistjonijiet matrimonjali. Il-livell ogħla ta’ ċertezza legali dwar regoli dwar il-kunflitt tal-liġijiet fuq id-divorzju se jkollhom għaldaqstant effett pożittiv fuq il-koppji li jużaw id-dritt tagħhom għall-moviment ħieles bejn l-Istati Membri li jipparteċipaw.42.  Minħabba n-natura tal-proposta, billi din tirrigwarda biss ir-relazzjonijiet bejn żewġ individwi, hija la għandha effett fuq l-impriżi u fuq ir-relazzjonijiet legali fis-suq u lanqas fuq il-kummerċ jew fuq il-kompetizzjoni fl-Unjoni. Fl-aħħarnett, il-proposta mhux se jkollha effett fuq il-politika reġjonali tal-Unjoni.43.  Tabilħaqq, billi tipprovdi għall-armonizzazzjoni tar-regoli dwar il-kunflitt tal-liġijiet, il-proposta għandha tissimplifika b’mod konsiderevoli s-sitwazzjoni għall-partijiet privati u għall-prattikanti, li, fi ħdan l-Istati Membri li jipparteċipaw, jkunu jistgħu jiddeterminaw il-liġi applikabbli fuq il-bażi sensiela waħda ta’ regoli li se tissostitwixxi d-diversi regoli nazzjonali dwar il-kunflitt tal-liġijiet eżistenti tal-Istati Membri li jipparteċipaw f’dan il-qasam.44.  Anki jekk mhux il-koppji kollha fl-Unjoni se jibbenefikaw miċ-ċertezza legali jew mis-simplifikazzjoni li jirriżultaw minn din il-proposta, is-sitwazzjoni tal-koppji quddiem il-qrati tal-Istati Membri li ma jipparteċipawx mhijiex se tmur għall-agħar jekk titqabbel mas-sitwazzjoni tal-lum; għaldaqstant il-proposta mhijiex se twassal għal trattament differenzjat inġustifikat taċ-ċittadini.Rispett tad-drittijiet, il-kompetenzi u l- obbligi tal-Istati Membri li ma jipparteċipawx45.  L-Artikolu 327 TFUE jeħtieġ li kull koperazzjoni msaħħa tirrispetta l-kompetenzi, id-drittijiet u l-obbligi ta' dawk l-Istati Membri li ma jipparteċipawx fiha.46.  L-adozzjoni tar-regoli dwar il-kunflitt tal-liġijiet għal disa’ Stati Membri m'għandhiex effett fuq ir-regoli tal-Istati Membri li ma jipparteċipawx. L-Istati Membri li ma jipparteċipawx se jkomplu jkollhom ir-regoli tagħhom tad-dritt internazzjonali privat dwar il-kwistjoni tal-liġi applikabbli għad-divorzju u s-separazzjoni legali.47.  Skont il-proposta, koppja li tkun residenti fi Stat Membri parteċipanti tkun tista' tagħżel il-liġi li għandha tiġi applikata fid-divorzju tagħha. Bħalissa għażla tal-liġi limitata mhijiex ħaġa totalment ġdida fl-Istati Membri; hemm każijiet fejn hija permess, pereżempju taħt il-leġiżlazzjoni matrimonjali Olandiża jew dik Ġermaniża. Jekk, taħt il-koperazzjoni msaħħa, il-koppja li tkun għamlet il-ftehim dwar l-għażla tal-liġi tmur toqgħod fi Stat Membru li ma jkunx parti f’din il-koperazzjoni msaħħa u tressaq id-divorzju quddiem qorti hemmhekk, ir-rikonoxximent tal-ftehim dwar l-għażla tal-liġi tkun tiddependi fuq il-liġi domestika tal-qorti li titressaq quddiemha l-kawża. Jekk il-koppja tkun għażlet il-liġi tal-qorti li tkun tressqet il-kawża quddiemha, għandu jkun hemm inqas problemi għall-qorti biex tirrispetta l-ftehim dwar l-għażla tal-liġi.48.  Fil-livell dritt internazzjonali pubbliku, m’hemmx ftehimiet internazzjonali bħal dawn dwar il-liġi applikabbli għad-divorzju u s-separazzjoni legali bejn l-Istati Membri parteċipanti u dawk li ma jipparteċipawx li jistgħu jinkisru bil-koperazzjoni msaħħa.49.  Fl-aħħarnett, għandu jiġi nnutat li l-koperazzjoni msaħħa fil-qasam tal-liġi applikabbli għad-divorzju u s-separazzjoni legali ma taffettwax l-Istati Membri li ma jipparteċipawx rigward ir-regoli dwar il-liġi applikabbli f’oqsma konnessi mill-qrib mad-divorzju, bħar-regoli dwar il-kunflitt tal-liġijiet fuq ir-responsabbiltà tal-ġenituri jew fuq obbligi ta’ manteniment. Ir-regoli dwar il-kunflitt tal-liġijiet fuq ir-responsabbiltà tal-ġenituri huma rregolati mill-Konvenzjoni tal-Aja tal-1996 dwar il-ġuriżdizzjoni, il-liġi applikabbli, ir-rikonoxximent, l-eżekuzzjoni u l-koperazzjoni rigward ir-responsabbiltà tal-ġenituri u l-miżuri għall-ħarsien tat-tfal. Bħalissa tmien Stati Membri huma partijiet fil-Konvenzjoni u t-18-il Stat Membru l-oħra jridu jirratifikawha jew jaderixxu magħha qabel il-5 ta’ Ġunju 2010[21]. Ir-regoli dwar il-kunflitt tal-liġijiet dwar obbligi tal-manteniment huma stabbiliti mill-Protokoll tal-Aja tal-2007 dwar il-liġi applikabbli għall-obbligi tal-manteniment[22], li għandhom jiġu applikati skont l-Artikolu 15 tar-Regolament tal-Kunsill (KE) Nru 4/2009 dwar obbligi ta’ manteniment[23] li se japplika mit-18 ta’ Ġunju 2011. Ir-regoli dwar il-liġi applikabbli għad-divorzju u għall-għoti, l-eżerċizzju jew l-estinzjoni tar-responsabbiltà tal-ġenituri u dawk applikabbli għall-obbligi tal-manteniment huma indipendenti. Il-qorti li għandha ġuriżdizzjoni biex tiddeċiedi fuq rikors għal divorzju fi Stat Membru li ma jipparteċipax tapplika ir-regoli dwar il-kunflitt tal-liġijiet domestiċi tagħha biex tiddeċiedi l-liġi applikabbli għal divorzju u separazzjoni legali, ir-regoli tal-Konvenzjoni tal-Aja tal-1996 biex tiddeċiedi liema liġi hija applikabbli għar-responsabbiltà tal-ġenituri u r-regoli tal-Protokoll tal-Aja tal-2007 u r-Regolament (KE) Nru 4/2009 biex tiddeċiedi liema liġi hija applikabbli għall-obbligi ta' manteniment.Konklużjoni dwar it-twettiq tal-kundizzjonijiet legali50.  Fuq il-bażi ta’ dak li ssemma hawn fuq, il-Kummissjoni tikkonkludi li l-kundizzjonijiet legali kollha stabbiliti mit-Trattati għall-koperazzjoni msaħħa twettqu.Rispett tad- drittijiet fundamentali51.  Il-koperazzjoni msaħħa fil-qasam tal-liġi applikabbli għad-divorzju u s-separazzjoni legali tirrispetta d-drittijiet fundamentali stabbiliti fil-Karta tad-Drittijiet Fundamentali tal-Unjoni Ewropea u, b'mod partikolari, l-Artikolu 21 tagħha dwar in-nondiskriminazzjoni. Ir-regoli dwar il-kunflitt tal-liġijiet proposti fir-Regolament li jimplimenta l-koperazzjoni msaħħa se jiġu applikati għad-divorzji kollha fl-Istati Membri li jipparteċipaw mingħajr diskriminazzjoni fuq kwalunkwe bażi.Konklużjoni dwar il-koperazzjoni msaħħa52.  Il-Kummissjoni tqis li l-benefiċċji tal-użu tal-koperazzjoni msaħħa fil-qasam tal-liġi applikabbli għad-divorzju u s-separazzjoni legali huma numerużi meta pparagunati mal-għażla tal-istatus quo u li l-vantaġġi f’dan il-każ partikolari ta’ koperazzjoni msaħħa jissuperaw l-iżvantaġġi possibbli. Regoli komuni dwar il-kunflitt tal-liġijiet fuq id-divorzju u s-separazzjoni legali jiffaċilitaw ħafna l-ħajja ta’ għexieren ta’ eluf ta’ koppji fl-Istati Membri parteċipanti. Dan huwa skont il-Programm ta' Stokkolma li fih il-Kunsill Ewropew qies li l-proċess ta' armonizzazzjoni tar-regoli dwar il-kunflitt tal-liġijiet fil-livell tal-Unjoni għandu jkompli f’dawk l-oqsma fejn dan ikun neċessarju bħas-separazzjoni u d-divorzji[24]. Għalhekk il-Kummissjoni tipproponi li tiġi awtorizzata koperazzjoni msaħħa bejn l-Istati Membri li għamlu t-talba. Il-Kummissjoni tisħaq li l-koperazzjoni msaħħa fil-qasam tal-liġi applikabbli fid-divorzju u s-separazzjoni legali se tkun dejjem miftuħa għall-Istati Membri kollha, skont l-Artikolu 328 TFUE u tinkoraġġixxi lill-Istati Membri li għandhom m’għamlux din it-talba biex jipparteċipaw fil-koperazzjoni msaħħa, għax dan jagħti spinta lill-benefiċċji u l-vantaġġi tagħha. 2010/0066 (APP)Proposta għalDEĊIŻJONI TAL-KUNSILL Nru. …/2010/UEli tawtorizza koperazzjoni msaħħa fil-qasam tal-liġi applikabbli għad-divorzju u għas-separazzjoni legaliIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 329(1) tiegħu,Wara li kkunsidra t-talbiet magħmulin mill-Bulgarija, Spanja, Franza, l-Italja, il-Lussemburgu, l-Ungerija, l-Awstrija, ir-Rumanija u s-Slovenja,Wara li kkunsidra l-proposta mill-Kummissjoni ,Wara li kkunsidra l-approvazzjoni tal-Parlament Ewropew[25],Billi:53.  L-Unjoni għandha l-għan illi żżomm u tiżviluppa spazju ta’ libertà, sigurtà u ġustizzja li fih jiġi żgurat il-moviment liberu tal-persuni. Sabiex dan l-ispazju jiġi stabbilit progressivament, l-Unjoni għandha tadotta miżuri relatati mal-koperazzjoni ġudizzjarja f’materji ċivili b’implikazzjonijiet transkonfinali.54.  Skont l-Artikolu 81 tat-Trattat dwar il-Funzjonament tal-Unjoni Ewropea, dawk il-miżuri għandhom jinkludu l-inkorraġġiment tal-kompatibbiltà tar-regoli applikabbli fl-Istati Membri dwar il-kunflitt tal-liġijiet, inklużi miżuri li jirrigwardaw il-liġi tal-familja b’implikazzjonijiet transkonfinali.55.  Fis-17 ta’ Lulju 2006, il-Kummissjoni adottat Proposta għal Regolament tal-Kunsill li jemenda r-Regolament (KE) Nru 2201/2003 fir-rigward tal-ġuriżdizzjoni u li jintroduċi regoli dwar il-liġi applikabbli fi kwistjonijiet matrimonjali.56.  Waqt il-laqgħa tiegħu tal-5 u s-6 ta’ Ġunju 2008, il-Kunsill adotta linji gwida politiċi li rreġistraw ma kienx hemm l-unanimità biex ir-Regolament propost jimxi ’l quddiem u li kien hemm diffikultajiet li ma jistgħux jintegħlbu li kienu jagħmlu deċiżjoni li teħtieġ unanimità impossibbli dak iż-żmien u fil-futur prevedibbli. Huwa stabbilixxa li l-għanijiet tar-Regolament propost ma setgħux jintlaħqu f'perjodu ta’ żmien raġonevoli bl-applikazzjoni tad-dispożizzjonijiet relevanti tat-Trattati.57.  F’dawn iċ-ċirkustanzi, il-Greċja, Spanja, l-Italja, il-Lussemburgu, l-Ungerija, l-Awstrija, ir-Rumanija u s-Slovenja indirizzaw talba lill-Kummissjoni, b’ittri ddatati 28 ta’ Lulju 2008, fejn indikaw li xtaqu jistabbilixxu bejniethom koperazzjoni msaħħa fil-qasam tal-liġi applikabbli fi kwistjonijiet matrimonjali u li l-Kummissjoni għandha tippreżenta proposta lill-Kunsill għal dak il-għan. Il-Bulgarija indirizzat talba identika lill-Kummissjoni b’ittra ddatata 12 ta’ Awwissu 2008 u Franza ngħaqdet mat-talba b’ittra ddatata 12 ta’ Jannar 2009. Fit-3 ta’ Marzu 2010, il-Greċja rtirat it-talba tagħha. B’kollox, talbu l-koperazzjoni msaħħa disa’ Stati Membri.58.  Il-koperazzjoni msaħħa għandha tipprovdi qafas legali ċar u komprensiv fil-qasam tad-divorzju u tas-separazzjoni legali fl-Istati Membri parteċipanti u għandha tiżgura li jkun hemm soluzzjonijiet xierqa għaċ-ċittadini f’termini ta’ ċertezza legali, prevedibbiltà u flessibbiltà u tevita l-‘tellieqa għall-qorti’.59.  Il-kundizzjonijiet stabbiliti fl-Artikolu 20 tat-Trattat dwar l-Unjoni Ewropea u fl-Artikoli 326 u 329 tat-Trattat dwar il-Funzjonament tal-Unjoni Ewropea huma sodisfatti.60.  Il-qasam tal-koperazzjoni msaħħa, il-liġi applikabbli għad-divorzu u s-separazzjoni legali, huwa identifikat mill-Artikolu 81(2)(c) u l-Artikolu 81(3) tat-Trattat dwar il-Funzjonament tal-Unjoni Ewropea, bħala wieħed mill-oqsma koperti mit-Trattati.61.  Il-ħtieġa tal-aħħar għażla fl-Artikolu 20(2) tat-Trattat dwar l-Unjoni Ewropea hija sodisfatta minħabba li f’Ġunju 2008 l-Kunsill stabbilixxa li l-għanijiet tar-Regolament ma jistgħux jintlaħqu f’perjodu raġonevoli fl-Unjoni kollha kemm hi.62.  Il-koperazzjoni msaħħa fil-qasam tal-liġi applikabbli għad-divorzju u s-separazzjoni legali għandha l-għan li tiżviluppa l-koperazzjoni ġudizzjarja f’materji ċivili b’effetti transkonfinali, ibbażata fuq il-prinċipju tar-rikonoxximent reċiproku tas-sentenzi, u li tiżgura l-kompatibbiltà tar-regoli applikabbli għall-Istati Membri dwar il-kunflitt tal-liġijiet. Għaldaqstant, hija tippromwovi l-għanijiet tal-Unjoni, tħares l-interessi tagħha u ssaħħaħ il-proċess ta’ integrazzjoni tagħha kif inhu meħtieġ mill-Artikolu 20(1) tat-Trattat dwar l-Unjoni Ewropea.63.  Il-koperazzjoni msaħħa fil-qasam tal-liġi applikabbli għad-divorzju u s-separazzjoni legali tikkonforma mat-Trattai u mal-liġi tal-Unjoni u ma tipperikolax is-suq intern jew il-koeżjoni ekonomika, soċjali u territorjali. La tammonta għal ostakolu għall-kummerċ bejn l-Istati Membri jew għal diskriminazzjoni f’dan l-istess kummerċ u lanqas ma twassal għal distorsjoni tal-kompetizzjoni bejniethom.64.  Il-koperazzjoni msaħħa fil-qasam tal-liġi applikabbli għad-divorzju u s-separazzjoni legali tirrispetta l-kompetenzi, id-drittijiet u l-obbligi ta’ dawk l-Istati Membri li ma jipparteċipawx fiha. Ir-regoli dwar il-kunflitt tal-liġijiet fl-Istati Membri li jipparteċipaw m'għandhomx effett fuq ir-regoli tal-Istati Membri li ma jipparteċipawx. Il-qrati tal-Istati Membri li ma jipparteċipawx ikomplu japplikaw ir-regoli domestiċi eżistenti tagħhom dwar il-kunflitt tal-liġijiet sabiex jiddeċiedu liema liġi tapplika għal divorzju jew separazzjoni legali.65.  B’mod partikolari, il-koperazzjoni msaħħa fil-qasam tal-liġi applikabbli għal divorzju u separazzjoni legali tikkonforma mal-liġi tal-Unjoni dwar koperazzjoni ġudizzjarja f'materji ċivili, billi l-koperazzjoni msaħħa m'għandha l-ebda effett fuq xi acquis preeżistenti.66.  Din id-Deċiżjoni tirrispetta l-prinċipji li jinsabu fil-Karta tad-Drittijiet Fundamentali tal-Unjoni Ewropea, u, b'mod partikolari, l-Artikolu 21 tagħha.67.  Il-koperazzjoni msaħħa fil-qasam tal-liġi applikabbli għad-divorzju u s-separazzjoni legali tkun dejjem miftuħa għall-Istati Membri kollha, skont l-Artikolu 328 tat-Trattat dwar il-Funzjonament tal-Unjoni Ewropea.ADOTTA DIN ID-DEĊIŻJONI:Artikolu 1Il-Bulgarija, Spanja, Franza, l-Italja, il-Lussemburgu, l-Ungerija, l-Awstrija, ir-Rumanija u s-Slovenja huma b’dan awtorizzati li jistabbilixxu bejniethom koperazzjoni msaħħa fil-qasam tal-liġi applikabbli għad-divorzju u s-separazzjoni legali, billi japplikaw id-dispożizzjonijiet relevanti tat-Trattati.Artikolu 2Din id-Deċizjoni se tidħol fis-seħħ minnufih mal-adozzjoni tagħha.Artikolu 3Din id-Deċiżjoni hija indirizzata lir-Repubblika tal-Bulgarija, ir-Renju ta’ Spanja, ir-Repubblika Franċiża, ir-Repubblika Taljana, il-Gran Dukat tal-Lussemburgu, ir-Repubblika tal-Ungerija, ir-Repubblika tal-Awstrija, ir-Rumanija u r-Repubblika tas-SlovenjaMagħmul fi Brussell,Għall-KunsillIl-President [1] COM(2006) 399.[2] Ir-Regolament tal-Kunsill (KE) Nru 2201/2003 dwar il-ġuriżdizzjoni u r-rikonoxximent u l-infurzar ta' sentenzi fi kwistjonijiet matrimonjali u kwistjonijiet ta' responsabbilità tal-ġenituri, u li jirrevoka r-Regolament (KE) Nru 1347/2000 (ĠU L 338, 23.12.2003, p. 1).[3] Skont l-Artikoli 1 u 2 tal-Protokoll (Nru 5) (issa l-Protokoll (Nru 22)) dwar il-pożizzjoni tad-Danimarka anness mat-Trattati, id-Danimarka ma kinitx se tipparteċipa fl-adozzjoni tar-Regolament propost, u la kienet vinkolata minnu u lanqas suġġetta għall-applikazzjoni tiegħu. Skont l-Artikolu 3 tal-Protokoll (Nru 4) (issa l-Protokoll (Nru 21)) fuq il-pożizzjoni tar-Renju Unit u l-Irlanda anness mat-Trattati, l-Irlanda u r-Renju Unit ma nnotifikawx ix-xewqa tagħhom li jipparteċipaw fl-adozzjoni u l-applikazzjoni tar-Regolament propost.[4] Issa l-Artikolu 81(3) tat-Trattat dwar il-Funzjonament tal-Unjoni Ewropea.[5] P6_TA(2008)0502, ĠU C 15 E, 21.1.2010, p. 128.[6] Dokument 10383/08 PV/CONS 36 JAI 311 tal-10 ta’ Lulju 2008.[7] L-Artikolu 20(1) TUE jirreferi għall-applikazzjoni tad-“dispożizzjonijiet rilevanti tat-Trattati”; fil-qasam tal-liġi applikabbli f’divorzju, dan ifisser id-dispożizzjonijiet tal-Kapitolu 3 (Koperazzjoni ġudizzjarja f'materji ċivili) tat-Titolu V (L-Ispazju tal-libertà, sigurtà u ġustizzja) tat-Trattat dwar il-Funzjonament tal-Unjoni Ewropea.[8] Il-Kummissjoni qiegħda tħejji inizjattiva leġiżlattiva dwar sistemi ta’ proprjetà matrimonjali u l-konsegwenzi ta' separazzjonijiet ta' koppji b'elementi transkonfinali, kif intalab l-aktar riċentement mill-Progamm ta’ Stokkolma. Il-proċess inkluda Green Paper dwar il-kunflitt tal-liġijiet fi kwistjonijiet li jirrigwardaw sistemi matrimonjali ta’ proprjetà, inkluża b’mod partikolari l-kwistjoni tal-ġuriżdizzjoni u r-rikonoxximent reċiproku, COM(2006) 400 finali. L-inizjattiva se tkopri r-regoli tad-dritt internazzjonali privat dwar sistemi ta’ proprjetà matrimonjali kemm matul iż-żwieġ u fil-każ ta’ xoljiment permezz ta’ divorzju jew separazzjoni. Ir-regoli dwar il-kunflitt tal-liġijiet dwar id-divorzju nnifsu u dwar is-sistemi ta’ proprjetà matrimonjali huma separati, u l-koperazzjoni msaħħa f’qasam wieħed ma tippresupponix leġiżlazzjoni fil-qasam l-ieħor.[9] SEC(2006) 949, ara http://ec.europa.eu/governance/impact/ia_carried_out/cia_2006_en.htm#jls. Il-Valutazzjoni tal-Impatt użat informazzjoni tas-‘Study to inform a subsequent Impact Assessment on the Commission proposal on jurisdiction and applicable law in divorce matters’ (Studju biex jipprovdi informazzjoni għal Valutazzjoni tal-Impatt sussegwenti dwar il-proposta tal-Kummissjoni dwar il-ġuriżdizzjoni u l-liġi applikabbli fi kwistjonijiet ta’ divorzju) mħejji mill-European Policy Evaluation Consortium (EPEC) fl-2006, ara http://ec.europa.eu/justice_home/doc_centre/civil/studies/doc_civil_studies_en.htm.[10] COM(2005) 82 finali.[11] Flash Eurobarometer Nru 188 – Protezzjoni Konsolari u Liġi tal-Familja.[12] L-informazzjoni f’dawn il-paragrafi hija bbażata fuq ir-rapport finali tal-Istudju tal-Valutazzjoni tal-EPEC tal-Impatt fuq Strumenti tal-Komunità li jirrigwardaw is-sistemi matrimonjali ta' proprjetà u l-proprjetà ta' koppji li mhumiex miżżewġin b'elementi transnazzjonali, 2010.[13] Id-Danimarka ma tieħux sehem fl-adozzjoni ta’ miżuri proposti skont it-Titolu V tat-Tielet Parti TFUE u l-miżuri la jorbtu lid-Danimarka u lanqas ma japplikaw għaliha, skont l-Artikoli 1 u 2 tal-Protokoll (Nru 22) dwar il-pożizzjoni tad-Danimarka anness mat-Trattati. Bil-kuntrarju għad-Danimarka, ir-Renju Unit u l-Irlanda huma intitolati jipparteċipaw fil-koperazzjoni taħt it-Titolu V tat-Tielet Parti TFUE, skont l-Artikolu 3 tal-Protokoll (Nru 21) dwar il-pożizzjoni tar-Renju Unit u l-Irlanda anness mat-Trattati. Fir-Renju Unit, għalkemm hemm ġuriżdizzjonijiet separati tal-Ingilterra/Wales, l-Iskozja u l-Irlanda ta’ Fuq, ir-regoli dwar l-għażla tal-liġijiet fid-divorzju jixxiebhu.[14] EPEC Impact Assessment Study on Community Instruments concerning matrimonial property regimes and property of unmarried couples with transnational elements (Studju ta’ Valutazzjoni tal-Impatt tal-EPEC dwar Strumenti tal-Komunità li jikkonċernaw sistemi ta’ proprjetà matrimonjali u proprjetà ta’ koppji li mhumiex miżżewġa b’elementi transnazzjonali), rapport finali, 2010.[15] Il-popolazzjoni totali tal-Unjoni fl-2009: 494 miljun ruħ.[16] In-numru ta’ divorzji b’elementi ‘internazzjonali’ fl-2007 u l-proporzjon tagħhom tad-divorzji kollha fl-Istati Membri li qegħdin jagħmlu t-talba: il-Bulgarija: 700/4%; Spanja: 14 500/11%; Franza: 20 500/13%; l-Italja: 3 000/6%; il-Lussemburgu: 500/48%; l-Ungerija: 500/2%; l-Awstrija: 5 000/25%; ir-Rumanija: 500/1% u s-Slovenja: 300/10%.[17] EPEC Impact Assessment Study on Community Instruments concerning matrimonial property regimes and property of unmarried couples with transnational elements (Studju ta’ Valutazzjoni tal-Impatt tal-EPEC dwar Strumenti tal-Komunità li jikkonċernaw sistemi ta’ proprjetà matrimonjali u proprjetà ta’ koppji li mhumiex miżżewġa b’elementi transnazzjonali), rapport finali, 2010.[18] Id-Deċiżjoni tal-Kummissjoni Nru 568/2009/KE tal-Parlament Ewropew u tal-Kunsill li temenda d-Deċiżjoni tal-Kunsill 2001/470/KE li tistabbilixxi Netwerk Ġudizzjarju Ewropew fil-materji ċivili u kummerċjali tintroduċi miżuri bħal dawn billi titlob lill-punti ta’ kuntatt jipprovdu kull informazzjoni sabiex tkun faċilitata l-applikazzjoni tal-liġi ta’ Stat Membru ieħor li tkun applikabbli skont strumenti tal-UE jew internazzjonali, ara l-Artikolu 5(2)(c) kif emendat.[19] Programm ta’ miżuri għall-implimentar tal-prinċipju tar-rikonoxximent reċiproku ta' deċiżjonijiet fi kwistjonijiet ċivili u kummerċjali, adottat fit-30 ta’ Novembru 2000 (ĠU C 12, 15.1.2001, p.1).[20] Ir-Regolament tal-Kunsill (KE) Nru 1347/2000 dwar il-ġuriżdizzjoni u r-rikonoxximent u l-infurzar ta' sentenzi f'materji matrimonjali u f'materji ta' responsabbiltà tal-ġenituri għall-ulied taż-żewġ konjuġi (ĠU L 160, 30.6.2000, p .19).[21] Deċiżjoni tal-Kunsill 2008/431/KE li tawtorizza lil ċerti Stati Membri li jirratifikaw, jew jaderixxu ma’, fl-interess tal-Komunità Ewropea, Konvenzjoni tal-Aja tal-1996 dwar il-Protezzjoni tat-Tfal (ĠU L 151, 11.6.2008, p. 36).[22] Deċiżjoni tal-Kunsill 2009/941/KE dwar il-konklużjoni mill-Komunità Ewropea tal-Protokoll tal-Aja tal-2007 dwar il-Liġi Applikabbli għall-obbligi ta’ manteniment (ĠU L 331, 16.12.2009, p. 17).[23] Regolament tal-Kunsill (KE) Nru 4/2009 dwar il-ġuriżdizzjoni, il-liġi applikabbli, ir-rikonoxximent u l-eżekuzzjoni tad-deċiżjonijiet u l-koperazzjoni f’materji relatati ma’ obbligi ta’ manteniment (ĠU L 7, 10.1.2009, p. 1).[24] Il-Programm ta' Stokkolma – Ewropa miftuħa u sigura għas-servizz u l-protezzjoni taċ-ċittadini, adottat mill-Kunsill tal-Ewropa fl-10-11 ta’ Diċembru 2009.[25] ĠU C , […], […], p. […].


				|

		52012PC0241

			Proposta għal DEĊIŻJONI TAL-KUNSILL li tawtorizza lill-Istati Membri jinnegozjaw dawk il-kwistjonijiet li jaqgħu taħt il-kompetenza esklużiva tal-Unjoni fil-Konferenza tan-Nazzjonijiet Uniti dwar it-Trattat dwar il-Kummerċ fl-Armi (New York, 2-27 ta' Lulju 2012) /* COM/2012/0241 final - 2012/0124 (NLE) */

			   	MEMORANDUM TA’ SPJEGAZZJONI
Il-Konferenza tan-Nazzjonijiet Uniti dwar
it-Trattat dwar il-Kummerċ tal-Armi se sseħħ fi New York mit-2
sas-27 ta’ Lulju 2012. L-għan tal-Konferenza huwa Trattat dwar
il-Kummerċ fl-Armi li jorbot legalment bl-għan li l-kummerċ
tal-armi konvenzjonali legali jsir iktar responsabbli, billi jiġu
stabbiliti parametri internazzjonali komuni għolja li jirregolaw
it-trasferimenti internazzjonali tal-armi.
Hu probabbli li t-Trattat previst jipprovdi
għal miżuri (bħal liċenzji ta’esportazzjoni jew
importazzjoni) li, fil-prinċipju, jaqgħu fl-ambitu tal-Politika
Kummerċjali Komuni tal-Unjoni. Skont ġurisprudenza stabbilita sewwa,
dawn il-miżuri ma jitneħħewx mill-ambitu tal-Politika
Kummerċjali Komuni u, għalhekk, tal-kompetenza esklużiva
tal-Unjoni sempliċiment għaliex Stat Membru jieħu dawn
il-miżuri biex iħares is-sigurtà nazzjonali tiegħu.
Billi r-Regolament tal-Kunsill (KE)
Nru 260/2009 tas-26 ta’ Frar 2009 dwar ir-regoli komuni
għall-importazzjonijiet u r-Regolament tal-Kunsill (KE) Nru 1061/2009
tad-19 ta’ Ottubru 2009 li jistabbilixxi regoli komuni
għall-esportazzjonijiet, awtorizzaw lill-Istati Membri biex jimponu
restrizzjonijiet fuq l-importazzjonijiet u l-esportazzjonijiet, rispettivament,
abbażi inter alia ta’ raġunijiet ta' sigurtà pubblika u moralità
pubblika, jeħtieġ li jiġi żgurat li l-miżuri stipulati
fit-Trattat jikkonformaw mat-termini ta’ dawn l-awtorizzazzjonijiet.
Barra minn hekk, matul dawn l-aħħar
20 sena, ġew adottati bosta atti legali tal-UE bil-għan li
jiffaċilitaw u jeliminaw l-ostakoli għat-trasferimenti tal-armi
konvenzjonali fi ħdan is-suq intern jew li jimmiraw biex jirregolaw
l-esportazzjonijiet tal-armi konvenzjonali u l-oġġetti b’użu
doppju lejn pajjiżi terzi:
(a)
Id-Direttiva tal-Kunsill 91/477/KEE tat-18 ta’
Ġunju 1991 dwar il-kontroll tal-akkwist u l-pussess ta’ armi, kif
emendata;
(b)
Id-Direttiva tal-Kunsill 93/15/KEE tal-5 ta'
April 1993 dwar l-armonizzazzjoni tad-dispożizzjonijiet dwar id-dħul
fis-suq u s-superviżjoni ta' splussivi għall-użu ċivili,
kif emendata;
(c)
Id-Direttiva 2009/43/KE tal-Parlament Ewropew u
tal-Kunsill tas-6 ta’ Mejju 2009 dwar l-issimplifikar tat-termini u
l-kundizzjonijiet tat-trasferimenti ta’ prodotti relatati mad-difiża
fil-Komunità, kif emendata;
(d)
Ir-Regolament (UE) Nru 258/2012 tal-Parlament
Ewropew u tal-Kunsill tal- 14 ta’ Marzu 2012 li jimplimenta
l-Artikolu 10 tal-Protokoll tan-Nazzjonijiet Uniti kontra l-iffabrikar
illeċitu ta’ u l-ittraffikar fl-armi tan-nar, il-partijiet, komponenti u
ammunizzjoni tagħhom, li jissupplimenta l-Konvenzjoni tan-Nazzjonijiet
Uniti kontra l-Kriminalità Organizzata Transnazzjonali (il-Protokoll tan-NU
dwar l-Armi tan-Nar), u li jistabbilixxi awtorizzazzjoni
għall-esportazzjoni, u miżuri rigward l-importazzjoni u t-transitu
għall-armi tan-nar, il-partijiet u l-komponenti tagħhom u
l-ammunizzjoni;
(e)
Ir-Regolament tal-Kunsill (KE) Nru 428/2009
tal-5 ta’ Mejju 2009 li jistabbilixxi reġim Komunitarju
għall-kontroll tal-esportazzjonijiet, it-trasferiment, is-senserija u
t-transitu ta’ oġġetti b’użu doppju;
(f)
Id-Direttiva 2009/81/KE tal-Parlament Ewropew u
tal-Kunsill tat-1 ta’ Lulju 2009 dwar il-koordinazzjoni
tal-proċeduri għall-għoti ta’ ċerti kuntratti ta’
xogħlijiet, provvisti u servizzi minn awtoritajiet jew entitajiet
kontraenti fl-oqsma tad-difiża u s-sigurtà.
Sabiex tiġi żgurata l-kompatibbiltà
bejn Trattat futur dwar il-Kummerċ fl-Armi u d-dispożizzjonijiet
tad-Direttivi 91/477/KEE, 93/15/KE u 2009/43/KE, it-trattat futur ma
għandux jirrikjedi li t-trasferimenti ta' armi u munizzjonijiet bejn
l-Istati Membri għandhom jiġu evalwati skont il-parametri miftiehma u
awtorizzati permezz ta' liċenzja fuq bażi ta’ każ b'każ.
Jekk dan ir-rekwiżit ma jibqa' jgħodd fi Trattat futur dwar
il-Kummerċ fl-Armi, l-Istati Membri li jkunu parti minn dan it-Trattat ma
jkunux jistgħu japplikawh għall-kummerċ intra-UE ta’ armi
mingħajr ma jiksru l-liġi tal-UE.
Sabiex tiġi żgurata l-kompatibbiltà
bejn Trattat futur dwar il-Kummerċ fl-Armi u d-dispożizzjonijiet
tar-Regolament (UE) Nru 258/2012, it-trattat futur għandu jkun konsistenti
mal-prinċipju dikjarat mill-Protokoll tan-NU dwar l-Armi tan-Nar u
jiġifieri l-Artikolu 10. Skont dan tal-aħħar l-armi tan-nar
u oġġetti relatati ma għandhomx jiġu ttrasferiti bejn
l-Istati mingħajr l-għarfien u l-kunsens tal-Istati kollha involuti. L-armi
tan-nar ma għandhomx jiġu esportati lejn jew minn pajjiżi li ma
awtorizzawx it-trasferiment.
In-negozjati tat-Trattat dwar il-Kummerċ
fl-Armi jkopru kwistjonijiet li jaqgħu taħt il-kompetenza
esklużiva tal-Unjoni, għax jaqgħu fl-ambitu tal-politika kummerċjali
komuni u minħabba li l-konklużjoni tat-Trattat tista’ tolqot xi
regoli komuni jew tbiddel il-kamp tal-applikazzjoni tagħhom.
Fiċ-ċirkostanzi attwali, huwa
rakkomandabbli li l-Istati Membri jingħataw l-awtorizzazzjoni li
jinnegozjaw it-Trattat dwar il-Kummerċ fl-Armi fuq kwistjonijiet li
jaqgħu taħt il-kompetenza esklużiva tal-Unjoni skont d-direttivi
xierqa ta’ negozjar. Din l-awtorizzazzjoni ma tkoprix għalhekk dawk
l-elementi tat-Trattat dwar il-Kummerċ fl-Armi li jistgħu jaqgħu
taħt il-kompetenza tal-Unjoni skont is-CFSP u li jirrelataw mal-acquis
tas-CFSP.
2012/0124 (NLE)
Proposta għal
DEĊIŻJONI TAL-KUNSILL
li tawtorizza lill-Istati Membri jinnegozjaw
dawk il-kwistjonijiet li jaqgħu taħt il-kompetenza esklużiva
tal-Unjoni fil-Konferenza tan-Nazzjonijiet Uniti dwar it-Trattat dwar
il-Kummerċ fl-Armi (New York, 2-27 ta' Lulju 2012)
IL-KUNSILL TAL-UNJONI EWROPEA,
Wara li kkunsidra
t-Trattat dwar il-Funzjonament tal-Unjoni Ewropea, u b’mod partikolari
l-Artikoli 2(1), 114(1), 207(4), l-ewwel subparagrafu, u 218(3) u (4)
tiegħu,
Wara li kkunsidra l-proposta mill-Kummissjoni[1],
Billi:
(1)       Fl-erbgħa u sittin
sessjoni tagħha, l-Assemblea Ġenerali tan-Nazzjonijiet Uniti adottat
ir-riżoluzzjoni 64/48, fejn iddeċidiet li tlaqqa’ Konferenza
tan-Nazzjonijiet Uniti dwar it-Trattat dwar il-Kummerċ fl-Armi biex
tiltaqa’ għal erba’ ġimgħat konsekuttivi fl-2012 biex telabora
strument legalment vinkolanti dwar l-ogħla standards komuni
internazzjonali possibbli għat-trasferimenti tal-armi konvenzjonali.
Il-Konferenza tan-Nazzjonijiet Uniti dwar it-Trattat dwar il-Kummerċ
fl-Armi se sseħħ fi New York mit-2
sas-27 ta’ Lulju 2012. L-għan tal-konferenza hu Trattat
dwar il-Kummerċ fl-Armi li jorbot legalment bl-għan li l-kummerċ
tal-armi konvenzjonali legali jsir iktar responsabbli, billi jiġu
stabbiliti parametri internazzjonali komuni għolja li jirregolaw
it-trasferimenti tal-armi internazzjonali u jittrattaw il-proliferazzjoni mhux
mixtieqa u irresponsabbli tal-armi konvenzjonali.
(2)       Hu probabbli li t-Trattat
previst jipprovdi għal miżuri (bħal liċenzji ta’
esportazzjoni jew importazzjoni) li jaqgħu fl-ambitu tal-Politika
Kummerċjali Komuni tal-Unjoni. Billi r-Regolament tal-Kunsill (KE)
Nru 260/2009 tas-26 ta’ Frar 2009 dwar ir-regoli komuni
għall-importazzjonijiet u r-Regolament tal-Kunsill (KE) Nru 1061/2009
tad-19 ta’ Ottubru 2009 li jistabbilixxi regoli komuni
għall-esportazzjonijiet awtorizzaw lill-Istati Membri biex jimponu
restrizzjonijiet fuq l-importazzjonijiet u l-esportazzjonijiet, rispettivament,
abbażi inter alia ta’ raġunijiet ta' sigurtà pubblika u moralità
pubblika, jeħtieġ li jiġi żgurat li l-miżuri stipulati
fit-Trattat previst jikkonformaw mat-termini ta’ dawn l-awtorizzazzjonijiet.
(3)       Ġew adottati diversi
atti legali tal-Unjoni Ewropea bl-għan li jiffaċilitaw u jeliminaw
l-ostakoli għat-trasferimenti tal-armi konvenzjonali fi ħdan is-suq
intern jew li għandhom l-għan li jirregolaw l-esportazzjonijiet
tal-armi konvenzjonali jew oġġetti b’użu doppju lil pajjiżi
terzi, inkluż b’mod partikolari: a) Id-Direttiva tal-Kunsill 91/477/KEE
tat-18 ta’ Ġunju 1991 dwar il-kontroll tal-akkwist u l-pussess
ta’ armi, b) id-Direttiva tal-Kunsill 93/15/KEE
tal-5 ta’ April 1993 dwar l-armonizzazzjoni
tad-dispożizzjonijiet dwar it-tqegħid fis-suq u s-superviżjoni
ta' splussivi għall-użu ċivili, kif emendata, c) id-Direttiva
2009/43/KE tal-Parlament Ewropew u tal-Kunsill
tas-6 ta’ Mejju 2009 dwar l-issimplifikar tat-termini u
l-kundizzjonijiet tat-trasferimenti ta’ prodotti relatati mad-difiża fi
ħdan il-Komunità, d) ir-Regolament (UE) Nru 258/2012 tal-Parlament
Ewropew u tal-Kunsill tal-14 ta’ Marzu 2012 li jimplimenta l-Artikolu 10
tal-Protokoll tan-Nazzjonijiet Uniti kontra l-iffabrikar illeċitu ta’ u
l-ittraffikar fl-armi tan-nar, il-partijiet, komponenti u ammunizzjoni
tagħhom, li tissupplimenta l-Konvenzjoni tan-Nazzjonijiet Uniti kontra
l-kriminalità organizzata transnazzjonali (il-Protokoll tan-NU dwar l-Armi
tan-Nar) u li jistabbilixxi awtorizzazzjoni għall-esportazzjoni, u
miżuri rigward l-importazzjoni u t-transitu għall-armi tan-nar,
il-partijiet u l-komponenti tagħhom u l-ammunizzjoni; e) Id-Direttiva
2009/81/KE tal-Parlament Ewropew u tal-Kunsill tat-13 ta’ Lulju 2009 dwar
il-koordinazzjoni tal-proċeduri għall-għoti ta’ ċerti
kuntratti ta’ xogħlijiet, provvisti u servizzi minn awtoritajiet jew
entitajiet kontraenti fl-oqsma tad-difiża u s-sigurtà; u f) Ir-Regolament
tal-Kunsill (KE) Nru 428/2009, tal-5 ta’ Mejju 2009, li jistabbilixxi
reġim Komunitarju għall-kontroll tal-esportazzjonijiet,
it-trasferiment, is-senserija u t-transitu ta’ oġġetti b’użu
doppju.
(4)       Strument legalment vinkolanti
dwar l-ogħla standards komuni internazzjonali possibbli għat-trasferimenti
tal-armi konvenzjonali jikkonċerna kwistjonijiet li jaqgħu taħt
il-kompetenza esklużiva tal-Unjoni għaliex huma fl-ambitu
tal-politika kummerċjali Komuni jew il-konklużjoni tat-Trattat dwar
il-Kummerċ tal-Armi jista’ jaffettwa r-regoli komuni msemmija hawn fuq jew
jibdel il-kamp tal-applikazzjoni tagħhom.
(5)       Jeħtieġ li l-Istati
Membri jingħataw, b’mod eċċezzjonali, l-awtorizzazzjoni li
jinnegozjaw it-Trattat dwar il-Kummerċ fl-Armi fuq dawk l-affarijiet li
jaqgħu taħt il-kompetenza esklużiva tal-Unjoni.
(6)       Din id-deċiżjoni ma
tkoprix dawk l-elementi tat-Trattat dwar il-Kummerċ fl-Armi li
jistgħu jaqgħu taħt il-kompetenza tal-Unjoni skont is-CFSP u li
jirrelataw mal-acquis tas-CFSP.
ADOTTA DIN ID-DEĊIŻJONI:
Artikolu 1
L-Istati Membri huma b’dan awtorizzati
jinnegozjaw dawk l-affarijiet li jaqgħu taħt il-kompetenza
esklużiva tal-Unjoni fil-Konferenza tan-Nazzjonijiet Uniti dwar it-Trattat
dwar il-Kummerċ fl-Armi .
L-Istati Membri għandhom jikkoordinaw
bl-appoġġ tar-rappreżentanti tal-Kummissjoni u tas-Servizz
Ewropew għall-Azzjoni Esterna, li għandhom jassistu wkoll
fin-negozjati kif inhu xieraq.
Artikolu 2
In-negozjati għandhom isiru skont
id-Direttivi tan-negozjar stipulati fl-Anness.
Artikolu 3
Din id-Deċiżjoni hija indirizzata
lill-Istati Membri.
Magħmul fi Brussell,
                                                                       Għall-Kunsill
                                                                       Il-President
ANNESS
(1)
It-Trattat dwar il-Kummerċ fl-Armi ma
għandu jkun fih l-ebda dispożizzjoni li żżomm lill-Istati
Membri milli japplikaw:
(a)
Id-Direttiva tal-Kunsill 91/477/KEE
tat-18 ta’ Ġunju 1991 dwar il-kontroll tal-akkwist u
l-pussess ta’ armi, kif emendata;
(b)
Id-Direttiva tal-Kunsill 93/15/KEE
tal-5 ta' April 1993 dwar l-armonizzazzjoni
tad-dispożizzjonijiet dwar id-dħul fis-suq u s-superviżjoni ta'
splussivi għall-użu ċivili, kif emendata;
(c)
Id-Direttiva 2009/43/KE tal-Parlament Ewropew u
tal-Kunsill tas-6 ta’ Mejju 2009 dwar l-issimplifikar
tat-termini u l-kundizzjonijiet tat-trasferimenti ta’ prodotti relatati
mad-difiża fil-Komunità, kif emendata;
(d)
Id-Direttiva 2009/81/KE tal-Parlament Ewropew u
tal-Kunsill tat-13 ta’ Lulju 2009 dwar il-koordinazzjoni
tal-proċeduri għall-għoti ta’ ċerti kuntratti ta’
xogħlijiet, provvisti u servizzi minn awtoritajiet jew entitajiet
kontraenti fl-oqsma tad-difiża u s-sigurtà;;
(2)
It-Trattat dwar il-Kummerċ fl-Armi ma
għandu jkun fih l-ebda dispożizzjoni li tillimita l-moviment liberu
ta’ merkanzija, persuni, servizzi u kapital fi ħdan is-suq intern
tal-Unjoni, sakemm ir-restrizzjoni ma tkunx speċifikament ġustifikata
bl-Artikolu 346 tat-TFUE.
(3)
Kull miżura stipulata fit-Trattat li tillimita
l-importazzjonijiet jew l-esportazzjonijiet minn/lejn l-Unjoni, jew
it-tranżitu mit-territorju tal-Unjoni għandha tkun kompatibbli ma’
kwalunkwe dispożizzjoni applikabbli tal-liġi tal-Unjoni, inklużi
b’mod partikolari:
(a)
Ir-Regolament tal-Kunsill (KE) Nru 260/2009
tas-26 ta' Frar 2009 dwar ir-regoli komuni
għall-importazzjonijiet;
(b)
Ir-Regolament tal-Kunsill (KE) Nru 1061/2009
tad-19 ta’ Ottubru 2009 li jistabbilixxi regoli komuni
għall-esportazzjonijiet;
(c)
Ir-Regolament (UE) Nru 258/2012 tal-Parlament
Ewropew u tal-Kunsill tal-14 ta’ Marzu 2012 li jimplimenta
l-Artikolu 10 tal-Protokoll tan-Nazzjonijiet Uniti kontra l-iffabrikar
illeċitu ta’ u l-ittraffikar fl-armi tan-nar, il-partijiet, komponenti u
ammunizzjoni tagħhom, li jissupplimenta l-Konvenzjoni tan-Nazzjonijiet
Uniti kontra l-Kriminalità Organizzata Transnazzjonali (il-Protokoll tan-NU
dwar l-Armi tan-Nar), u li jistabbilixxi awtorizzazzjoni
għall-esportazzjoni, u miżuri rigward l-importazzjoni u t-transitu
għall-armi tan-nar, il-partijiet u l-komponenti tagħhom u
l-ammunizzjoni; u
(d)
Ir-Regolament tal-Kunsill (KE) Nru 428/2009
tal-5 ta’ Mejju 2009 li jistabbilixxi reġim Komunitarju
għall-kontroll tal-esportazzjonijiet, it-trasferiment, is-senserija u
t-transitu ta’ oġġetti b’użu doppju;
(e)
Id-Direttiva 2009/43/KE tal-Parlament Ewropew u
tal-Kunsill tas-6 ta’ Mejju 2009 dwar l-issimplifikar tat-termini u
l-kundizzjonijiet tat-trasferimenti ta’ prodotti relatati mad-difiża
fil-Komunità, kif emendata;
(4)
It-Trattat dwar il-Kummerċ fl-Armi għandu
jinkludi dispożizzjonijiet li jippermettu lill-Unjoni Ewropea ssir Parti
fit-Trattat.
[1]               ĠU C , p. .


Avviż Legali Importanti

|

52009PC0443

Proposta għal deċiżjoni tal-Kunsill li tawtorizza t-tqegħid fis-suq ta’ prodotti li jkun fihom, ikunu jikkonsistu fi, jew li jkunu prodotti minn, qamħirrum modifikat ġenetikament 59122xNK603 (DAS-59122-7xMON-ØØ6Ø3-6) skont ir-Regolament (KE) Nru 1829/2003 tal-Parlament Ewropew u tal-Kunsill (It-testi bil-Franċiż u bl-Olandiż biss huma awtentiċi) (Test b’relevanza għaż-ŻEE)  /* KUMM/2009/0443 finali */

	[pic] | KUMMISSJONI TAL-KOMUNITAJIET EWROPEJ |Brussel 3.9.2009KUMM(2009) 443 finaliProposta għalDEĊIŻJONI TAL-KUNSILLli tawtorizza t-tqegħid fis-suq ta’ prodotti li jkun fihom, ikunu jikkonsistu fi, jew li jkunu prodotti minn, qamħirrum modifikat ġenetikament 59122xNK603 (DAS-59122-7xMON-ØØ6Ø3-6) skont ir-Regolament (KE) Nru 1829/2003 tal-Parlament Ewropew u tal-Kunsill(It-testi bil-Franċiż u bl-Olandiż biss huma awtentiċi) (Test b’relevanza għaż-ŻEE)MEMORANDUM TA’ SPJEGAZZJONIIl-proposta mehmuża għal Deċiżjoni tal-Kunsill tikkonċerna ikel u għalf li fih, jikkonsisti minn, jew li jkun prodott minn qamħirrum modifikat ġenetikament 59122xNK603, li dwaru tressqet talba għat-tqegħid tiegħu fis-suq minn Pioneer Overseas Corporation lill-awtoritajiet kompetenti tar-Renju Unit fis-26 ta’ Awwissu 2005, skont ir-Regolament (KE) Nru 1829/2003 dwar ikel u għalf modifikati ġenetikament.Il-proposta mehmuża tikkonċerna wkoll it-tqegħid fis-suq ta’ prodotti oħrajn li fihom jew jikkonsistu minn qamħirrum 59122xNK603 għall-istess użi bħal kwalunkwe qamħirrum ieħor ħlief għall-kultivazzjoni.Fil-25 ta' Novembru 2008, l-Awtorità Ewropea dwar is-Sigurtà fl-Ikel ('EFSA') tat opinjoni favorevoli skont l-Artikoli 6 u 18 tar-Regolament (KE) Nru 1829/2003 u kkonkludiet li mhuwiex probabbli li t-tqegħid fis-suq tal-prodotti li fihom, jikkonsistu minn, jew li jkunu prodotti minn 59122xNK603 kif deskritt fl-applikazzjoni se jkollu xi effetti ħżiena fuq is-saħħa tal-bniedem jew tal-annimali jew fuq l-ambjent fil-kuntest tal-użi intenzjonati tagħhom.F’dan l-isfond, tressaq għall-vot abbozz ta' Deċiżjoni tal-Kummissjoni li tawtorizza t-tqegħid fis-suq Komunitarju ta' prodotti li fihom, jikkonsistu minn, jew li jkunu prodotti minn qamħirrun 59122xNK603 modifikat ġenetikament quddiem il-Kumitat Permanenti għall-Katina Alimentari u s-Saħħa tal-Annimali, nhar it-22 ta’ Lulju 2009. Il-Kumitat ma ta l-ebda opinjoni: 12-il Stat Membru (152 vot) ivvutaw favur, 10 Stati Membri (112-il vot) ivvutaw kontra, u 4 Stati Membri (77 vot) astjenew u Stat Membru wieħed (4 voti) ma kienx rappreżentat.Għaldaqstant, skont l-Artikolu 35, il-paragrafu 2 tar-Regolament (KE) Nru 1829/2003 u bi qbil mal-Artikolu 5 tad-Deċiżjoni tal-Kunsill 1999/468/KE emendata bid-Deċiżjoni tal-Kunsill 2006/512/KE, il-Kummissjoni hi meħtieġa tressaq proposta lill-Kunsill relatata mal-miżuri li għandhom jittieħdu, u l-Kunsill għandu tliet xhur biex jaġixxi permezz ta’ maġġoranza kwalifikata, u jinforma lill-Parlament.Proposta għalDEĊIŻJONI TAL-KUNSILLli tawtorizza t-tqegħid fis-suq ta’ prodotti li jkun fihom, ikunu jikkonsistu fi, jew li jkunu prodotti minn, qamħirrum modifikat ġenetikament 59122xNK603 (DAS-59122-7xMON-ØØ6Ø3-6) skont ir-Regolament (KE) Nru 1829/2003 tal-Parlament Ewropew u tal-Kunsill(It-testi bil-Franċiż u bl-Olandiż biss huma awtentiċi) (Test b’relevanza għaż-ŻEE)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament (KE) Nru 1829/2003 tal-Parlament Ewropew u tal-Kunsill tat-22 ta' Settembru 2003 dwar ikel u għalf modifikat ġenetikament[1], u b'mod partikulari l-Artikoli 7(3) u 19(3) tiegħu,Wara li kkunsidra l-proposta mill-Kummissjoni,Billi:1.  Fis-26 ta' Awwissu 2005, Pioneer Overseas Corporation bagħtet applikazzjoni lill-awtoritajiet kompetenti tar-Renju Unit, skont l-Artikoli 5 u 17 tar-Regolament (KE) Nru 1829/2003, għat-tqegħid fis-suq ta' prodotti tal-ikel, ingredjenti tal-ikel u għalf li fihom, jikkonsistu minn, jew li jkunu prodotti minn qamħirrum 59122xNK603 ('l-applikazzjoni').2.  L-applikazzjoni tkopri wkoll it-tqegħid fis-suq ta' prodotti oħrajn li fihom jew jikkonsistu mill-qamħirrum 59122xNK603 għall-istess użi bħal kwalunkwe qamħirrum ieħor ħlief għall-koltivazzjoni. Għalhekk, skont id-dispożizzjoni tal-Artikoli 5(5) u 17(5) tar-Regolament (KE) Nru 1829/2003, din tinkludi d-dejta u t-tagħrif meħtieġa mill-Annessi III u IV tad-Direttiva 2001/18/KE tal-Parlament Ewropew u tal-Kunsill tat-12 ta’ Marzu 2001 dwar ir-rilaxx intenzjonat fl-ambjent ta' organiżmi modifikati ġenetikament u li tħassar id-Direttiva tal-Kunsill 90/220/KEE[2] u tagħrif u konklużjonijiet dwar il-valutazzjoni tar-riskju mwettqa skont il-prinċipji stipulati fl-Anness II tad-Direttiva 2001/18/KE. Hija tinkludi wkoll pjan ta' superviżjoni għall-effetti ambjentali li jikkonforma mal-Anness VII tad-Direttiva 2001/18/KE.3.  Fil-25 ta' Novembru 2008, l-Awtorità Ewropea dwar is-Sigurtà fl-Ikel ('EFSA') tat opinjoni favorevoli skont l-Artikoli 6 u 18 tar-Regolament (KE) Nru 1829/2003 u kkonkludiet li mhuwiex probabbli li t-tqegħid fis-suq tal-prodotti li fihom, li jikkonsistu minn, jew li huma prodotti minn qamħirrum 59122xNK603 kif deskritt fl-applikazzjoni ('il-prodotti') se jkollu effetti ħżiena fuq is-saħħa tal-bniedem jew tal-annimali jew fuq l-ambjent fil-kuntest tal-użi intenzjonati tagħhom[3]. Fl-opinjoni tagħha, l-EFSA qieset il-mistoqsijiet speċifiċi kollha u t-tħassib li tqajjem mill-Istati Membri fil-kuntest tal-konsultazzjoni tal-awtoritajiet kompetenti nazzjonali kif stipulat fl-Artikoli 6(4) u 18(4) ta’ dan ir-Regolament.4.  Fl-opinjoni tagħha, l-EFSA kkonkludiet ukoll li l-pjan ta' monitoraġġ ambjentali, li jikkonsisti fi pjan ta' sorveljanza ġenerali, imressaq mill-applikant huwa b'konformità mal-użu maħsub tal-prodotti.5.  Wara li tqiesu dawn il-kunsiderazzjonijiet, l-awtorizzazzjoni għandha tingħata għall-prodotti.6.  Għandu jiġi assenjat identifikatur uniku għal kull OMĠ kif stipulat fir-Regolament tal-Kummissjoni (KE) Nru 65/2004 tal-14 ta’ Jannar 2004 li jistabbilixxi sistema għall-iżvilupp u l-assenjazzjoni ta’ identifikaturi uniċi għal organiżmi modifikati ġenetikament[4].7.  Fuq il-bażi tal-opinjoni mogħtija mill-EFSA, l-ebda rekwiżiti ta' ttikkettjar speċifiċi għajr dawk stipulati fl-Artikoliº13(1) u 25(2) tar-Regolament (KE) Nruº1829/2003, ma jidhru meħtieġa għall-ikel, ingredjenti tal-ikel u għalf li fihom, jikkonsistu minn, jew li jkunu prodotti mill-qamħirrum 59122xNK603. Madankollu, biex jiġi żgurat l-użu tal-prodotti skont il-limiti ta’ din l-awtorizzazzjoni prevista minn din id-Deċiżjoni, l-ittikkettjar ta' għalf li fih jew li jikkonsisti minn OMĠ u prodotti oħra li mhumiex ikel jew għalf li fihom jew jikkonsistu minn OMĠ li għalihom tintalab awtorizzazzjoni, għandu jkun ikkomplementat minn indikazzjoni ċara li l-prodotti kkonċernati ma għandhomx jintużaw għall-kultivazzjoni.8.  Bl-istess mod, l-opinjoni tal-EFSA ma tiġġustifikax l-impożizzjoni ta’ kundizzjonijiet jew restrizzjonijiet speċifiċi għat-tqegħid fis-suq u/jew kundizzjonijiet jew restrizzjonijiet speċifiċi għall-użu u l-utilizzazzjoni, inklużi rekwiżiti ta’ monitoraġġ wara t-tqegħid fis-suq għall-użu tal-ikel u l-għalf, jew ta' kundizzjonijiet speċifiċi għall-ħarsien ta’ ekosistemi/ambjent u/jew żoni ġeografiċi partikolari, kif stipulat fil-punt (e) tal-Artikoli 6(5) u 18(5) tar-Regolament (KE) Nru 1829/2003.9.  It-tagħrif kollu rilevanti dwar l-awtorizzazzjoni tal-prodotti għandu jitniżżel fir-reġistru Komunitarju tal-ikel u l-għalf modifikati ġenetikament, kif stipulat fir-Regolament (KE) Nru 1829/2003.10.  L-Artikolu 4(6) tar-Regolament (KE) Nru 1830/2003 tal-Parlament Ewropew u tal-Kunsill tat-22 ta' Settembru 2003 dwar it-traċċabilità u l-ittikkettjar ta' organiżmi modifikati ġenetikament u t-traċċabilità ta' prodotti tal-ikel u għalf li jkunu prodotti minn organiżmi modifikati ġenetikament u li jemenda d-Direttiva 2001/18/KE[5], jistipula r-rkwiżiti ta' ttikkettjar għal prodotti li jikkonsistu minn, jew li fihom l-OMĠ.11.  Din id-Deċiżjoni għandha tiġi nnotifikata permezz tal-Clearing House dwar il-Bijosigurtà lill-Partijiet fil-Protokoll ta’ Cartagena dwar il-Bijosigurtà għall-Konvenzjoni dwar id-Diversità Bijoloġika, skont l-Artikoli 9(1) u 15(2)(c) tar-Regolament (KE) Nru 1946/2003 tal-Parlament Ewropew u tal-Kunsill tal-15 ta’ Lulju 2003 dwar il-movimenti transkonfinali ta’ organiżmi modifikati ġenetikament[6].12.  L-applikant ġie kkonsultat dwar il-miżuri stipulati f’din id-Deċiżjoni.13.  Il-Kumitat Permanenti dwar il-Katina Alimentari u s-Saħħa tal-Annimali ma tax opinjoni fil-limitu taż-żmien stabbilit mill-President tiegħu.ADOTTA DIN ID-DEĊIŻJONI:Artikolu 1 Organiżmu modifikat ġenetikament u identifikatur unikuIl-qamħirrum modifikat ġenetikament ( Zea mays L.) 59122xNK603, kif speċifikat fil-punt (b) tal-Anness ta’ din id-Deċiżjoni, qed jingħata l-identifikatur uniku DAS-59122-7xMON-ØØ6Ø3-6, kif stipulat fir-Regolament (KE) Nru 65/2004.Artikolu 2AwtorizzazzjoniIl-prodotti li ġejjin huma awtorizzati għall-finijiet tal-Artikoli 4(2) u 16(2) tar-Regolament (KE) Nru 1829/2003, skont il-kundizzjonijiet stabbiliti f’din id-Deċiżjoni:(a) ikel u ingredjenti tal-ikel li fihom, li jikkonsistu minn, jew jkunu prodotti minn qamħirrum DAS-59122-7xMON-ØØ6Ø3-6;(b) għalf li fih, li jikkonsisti minn, jew jkun prodott minn qamħirrum DAS-59122-7xMON-ØØ6Ø3-6;(c) prodotti għajr ikel u għalf li fihom jew li jikkonsistu minn qamħirrun DAS-59122-7xMON-ØØ6Ø3-6 għall-istess użi bħal kwalunkwe qamħirrum ieħor ħlief għall-kultivazzjoni.Artikolu 3 Tikkettjar1. Għall-finijiet tar-rekwiżiti ta' ttikkettjar stipulati fl-Artikoli 13(1) u 25(2) tar-Regolament (KE) Nru 1829/2003 u fl-Artikolu 4(6) tar-Regolament (KE) Nru 1830/2003, l-‘isem tal-organiżmu’ għandu jkun ‘qamħirrum’.2. Il-kelmiet ‘mhux għall-koltivazzjoni’ għandhom jidhru fuq it-tikketta u fid-dokumenti li jakkumpanjaw prodotti li fihom jew li jikkonsistu mill-qamħirrum DAS-59122-7xMON-ØØ6Ø3-6 li jissemma fl-Artikolu 2(b) u (c).Artikolu 4 Monitoraġġ ta' effetti ambjentali1. Id-detentur tal-awtorizzazzjoni għandu jiżgura li l-pjan ta' monitoraġġ għall-effetti ambjentali, kif stabbilit fil-punt (h) tal-Anness, jitwettaq u jiġi implimentat.2. Id-detentur tal-awtorizzazzjoni għandu jibgħat lill-Kummissjoni rapporti annwali dwar l-implimentazzjoni u r-riżultati tal-attivitajiet imfassla fil-pjan ta’ sorveljanza.Artikolu 5Reġistru KomunitarjuL-informazzjoni stabbilita fl-Anness ta’ din id-Deċiżjoni għandha titniżżel fir-reġistru Komunitarju tal-ikel u l-għalf modifikati ġenetikament, kif stipulat fl-Artikolu 28 tar-Regolament (KE) Nru 1829/2003.Artikolu 6Detentur tal-awtorizzazzjoniId-dententur tal-awtorizzazzjoni għandu jkun Pioneer Overseas Corporation, il-Belġju, li jirrappreżenta lil Pioneer Hi-Bred International, Inc., l-Istati Uniti tal-Amerika.Artikolu 7ValiditàDin id-Deċiżjoni għandha tapplika għal perjodu ta’ 10 snin mid-data tan-notifika tagħha.Artikolu 8DestinatarjuDin id-Deċiżjoni hija indirizzata lil Pioneer Overseas Corporation, Avenue des Arts 44, B-1040 Brussell – il-Belġju.Magħmula fi Brussell,Għall-KunsillIl-PresidentANNESS(a) Applikant u Detentur tal-awtorizzazzjoni:Isem: Pioneer Overseas CorporationIndirizz:Avenue des Arts 44, B-1040 Brussels - BelgiumF’isem Pioneer Hi-Bred International, Inc. - 7100 NW 62nd Avenue, P.O. Box 1014, – Johnston, IA 50131-1014, l-Istati Uniti tal-Amerika.(b) Isem u speċifikazzjoni tal-prodotti:(1) Prodotti tal-ikel u ingredjenti tal-ikel li fihom, li jikkonsistu minn, jew li jkunu prodotti minn qamħirrum DAS-59122-7xMON-ØØ6Ø3-6;(2) Għalf li fih, li jikkonsisti minn, jew li jkun prodott minn qamħirrum DAS-59122-7xMON-ØØ6Ø3-6;(3) Prodotti għajr ikel u għalf li fihom jew li jikkonsistu minn qamħirrun DAS-59122-7xMON-ØØ6Ø3-6 għall-istess użi bħal kwalunkwe qamħirrum ieħor ħlief għall-kultivazzjoni.Il-qamħirrum ġenetikament modifikat DAS-59122-7xMON-ØØ6Ø3-6, kif deskritt fl-applikazzjoni, huwa prodott minn taħlitiet bejn qamħirrum li fih avvenimenti DAS-59122-7 u MON-ØØ6Ø3-6 u li minnu joħorġu l-proteini Cry34Ab1 u Cry35Ab1 li jagħtu tolleranza lil ċerti koleotteri, il-proteina PAT, li tintuża bħala markatur ġenetiku, li tagħti tolleranza lill-erbiċida bil-glufosinat-ammonju u l-proteina CP4 EPSPS li tagħti tolleranza lill-erbiċida bil-glyfosat.(c) Ittikkettjar:(1) Għall-finijiet tar-rekwiżiti speċifiċi tal-ittikkettjar stabbiliti fl-Artikoli 13(1) u 25(2) tar-Regolament (KE) Nru 1829/2003 u fl-Artikolu 4(6) tar-Regolament (KE) Nru 1830/2003, ‘isem l-organiżmu’ għandu jkun ‘qamħirrum’;(2) Il-kelmiet ‘mhux għall-koltivazzjoni’ għandhom jidhru fuq it-tikketta u fid-dokumenti li jakkumpanjaw prodotti li fihom jew li jikkonsistu mill-qamħirrum DAS-59122-7xMON-ØØ6Ø3-6 li jissemma fl-Artikolu 2(b) u (c) ta' din id-Deċiżjoni.(d) Metodu ta' tkixxif:-  Metodi kwantitattivi fil-ħin reali speċifiċi għall-avveniment li jissejsu fuq il-PCR għall-qamħirrum ġenetikament modifikat DAS-59122-7 u MONØØ6Ø3-6 ivvalidat fuq il-qamħirrum DAS-59122-7xMON-ØØ6Ø3-6;-  Ivvalidat fuq żrieragħ mil-laboratorju ta’ referenza Komunitarju stabbilit skont ir-Regolament (KE) Nru 1829/2003, ippubblikat fuq http://gmo-crl.jrc.ec.europa.eu/statusofdoss.htm;-  Materjal ta' Referenza: ERM®-BF424 (għal DAS-59122-7) u ERM®-BF415 (għal MON-ØØ6Ø3-6) aċċessibbli permezz taċ-Ċentru Konġunt tar-Riċerka (JRC) tal-Kummissjoni Ewropea, l-Istitut għall-Materjali u l-Kejl ta’ Referenza (IRMM) fi http://www.irmm.jrc.be/html/reference_materials_catalogue/index.htm(e) Identifikatur uniku:DAS-59122-7xMON-ØØ6Ø3-6(f) Informazzjoni meħtieġa skont l-Anness II tal-Protokoll ta' Cartagena dwar il-Bijosigurtà għall-Konvenzjoni dwar id-Diversità Bijoloġika:Clearing House tal-Bijosigurtà, Rekord ID: ara [ għandha timetla meta jiġi mgħarraf ].(g) Kundizzjonijiet jew restrizzjonijiet rigward it-tqegħid fis-suq, l-użu jew l-utilizzazzjoni tal-prodotti:Mhux meħtieġa.(h) Pjan ta' monitoraġġIl-pjan ta’ monitoraġġ għall-effetti ambjentali li jikkonforma mal-Anness VII tad-Direttiva 2001/18/KE[Ħolqa: pjan ippubblikat fuq l-internet ](i) Rekwiżiti ta' monitoraġġ wara t-tqegħid fis-suq għall-użu tal-ikel għal konsum mill-bniedemMhux meħtieġa.Nota: il-ħoloq għal dokumenti rilevanti jista’ jkollhom bżonn jiġu emendati minn żmien għall-ieħor. Dawk il-modifiki se jkunu disponibbli għall-pubbliku permezz tal-aġġornament tar-reġistru Komunitarju tal-ikel u l-għalf modifikati ġenetikament. [1] ĠU L 268, 18.10.2003, p. 1.[2] ĠU L 106, 17.4.2001, p. 1.[3] http://registerofquestions.efsa.europa.eu/roqFrontend/questionLoader?question=EFSA-Q-2005-247[4] ĠU L 10, 16.1.2004, p. 5.[5] ĠU L 268, 18.10.2001, p. 24.[6] ĠU L 287, 5.11.2003. p. 1.


Avviż Legali Importanti

|

52005PC0291

Proposta għal deċiżjoni tal-Kunsill li temenda l-Anness II tad-Direttiva 2000/53/KEE tal-Parlament Ewropew u tal-Kunsill dwar vetturi li m’għadhomx tajbin għall-użu  /* KUMM/2005/0291 finali */

	[pic] | KUMMISSJONI TAL-KOMUNITAJIET EWROPEJ |Brussel 1.7.2005KUMM(2005) 291 finaliProposta għalDEĊIŻJONI TAL-KUNSILLli temenda l-Anness II tad-Direttiva 2000/53/KEE tal-Parlament Ewropew u tal-Kunsill dwar vetturi li m’għadhomx tajbin għall-użu(preżentata mill-Kummissjoni)MEMORANDUM TA’ SPJEGAZZJONIL-Artikolu 4(2)(a) tad-Direttiva 2000/53/KE dwar vetturi li m’għadhomx tajbin għall-użu([?]) jipprojbixxi l-użu taċ-ċomb, il-merkurju, il-kadmju jew il-kromju eżavalenti f’materjali u komponenti tal-vetturi, sakemm mhix prevista eżenzjoni fl-Anness II ta' din id-Direttiva. Din il-lista ta’ eżenzjonijiet tista’ tiġi emendata skond il-progress tekniku u xjentifiku. Il-Kummissjoni hi megħjuna f’din il-ħidma mill-Kumitat stabbilit bl-Artikolu 18 tad-Direttiva 75/442/KEE([?]) dwar l-iskart.Fuq il-bażi tal-valutazzjoni teknika u xjentifika, il-Kummissjoni waslet għas-sejbiet li ġejjin:L-annotazzjonijiet 2 a) u b) ta’ din il-Proposta ( aluminju maħsub biex jinħadem bil-makkinarju )Fir-rigward ta' l-eżenjoni għall-użu taċ-ċomb bħala element ta' liga fl-aluminju maħsub biex jinħadem bil-makkinarju (annotazzjoni 2 b) ta' l-Anness II attwali, kif emendat mid-deċiżjoni tal-Kummissjoni 2002/525/KE([?]), il-valutazzjoni teknika turi li hemm sostituti. Madankollu, il-kontribut tal-partijiet interessati juri li l-liga ta’ l-aluminju standardizzata b’sa 1.5% ċomb għadha meħtieġa għal partijiet marbuta mas-sigurtà u partijiet tal-magna (eż. sistemi tal-brejks u sistemi tal-fjuwil). Għaldaqstant, qed jiġi propost li jitħalla komponent taċ-ċomb sa 1.5% bil-piż sa l-1 ta' Lulju 2008, b'reviżjoni fl-1 ta' Lulju 2007. Barra minn hekk, it-tieni nota ta’ l-Anness II attwali tagħti eżenzjoni għall-użu ta’ 0.4% ċomb bil-piż fl-aluminju maħsub biex jinħadem bil- makkinarju mingħajr limiti ta’ żmien. Minħabba l-fatt li hu teknikament irrelevanti jekk iċ-ċomb huwiex introdott intenzjonalment jew le, qed jiġi propost li din il-kundizzjoni titneħħa.L-annotazzjoni 4 ta' din il-Proposta ( bearing shells u boxxli )F’dak li għandu x’jaqsam ma’ l-eżenzjoni ta’ l-annotazzjoni 4 ta’ l-Anness II ( bearing shells u boxxli tal-bronż u ċ-ċomb), kif emendat mid-Deċiżjoni tal-Kummissjoni 2002/525/KE, il-partijiet interessati talbu tibdiliet fid-diċitura ta' l-eżenzjoni sabiex l-eżenjoni tkun estiża għall- bearing shells u l-boxxli kollha li fihom iċ-ċomb u mhux biss dawk li fihom il-bronż u ċ-ċomb. Bearing shells u boxxli taċ-ċomb u l-bronż tipikament fihom 21-25% ta’ ċomb bil-piż. Bearing shells u boxxli mingħajr ċomb qegħdin jiġu żviluppati u diġà qegħdin jintużaw f'xi applikazzjonijiet. Skond il-partijiet interessati, bearing shells u boxxli mingħajr ċomb huma mistennija li jintużaw fl-applikazzjonijiet futuri kollha. Jidher illi l-fatt li l-eżenzjoni attwali hija limitata biss għal bearing shells u boxxli li fihom iċ-ċomb u l-bronż qed jiskoraġġixxi l-innovazzjoni teknika u l-użu ta' alternattivi mingħajr ċomb, li, f'dan l-istadju, jistgħu ma jkunux għal kollox mingħajr ċomb. Għalhekk, qed jiġi propost li l-ambitu ta’ l-eżenzjoni jitwessa’ sabiex jinkludi l- bearing shells u l-boxxli kollha li fihom iċ-ċomb u, minħabba li l-innovazzjoni teknika miexja lejn is-sostituzzjoni taċ-ċomb fl-applikazzjonijiet kollha, li tkun inkluża data ta’ skadenza (l-1 ta’ Lulju 2008). Il-valutazzjoni teknika turi li kundizzjonijiet iebsa tax-xogħol jeħtieġu materjal kontra l-frizzjoni li jista’ jassigura t-tidwir tal-partijiet li jiċċaqalqu, anki fil-każ li l-materjal li jillubrika ma jibqax jaħdem sewwa temporanjament. Alternattivi mingħajr ċomb għandhom jaħdmu wkoll taħt dawk il-kundizzjonijiet estremi li jinsabu kemm fil-magna kif ukoll fit-trażmissjoni. Għalhekk, qed jiġi propost li din l-eżenzjoni tiġi riveduta sa l-1 ta' Lulju 2007 sabiex ikun assigurat li t-teknoloġija mingħajr ċomb tista' tiġi applikata fil-magni u t-trażmissjonijiet kollha mingħajr ħsara lit-tħaddim proprju tagħhom.L-annotazzjoni 7 a) u b) ta’ din il-Proposta ( aġenti tal-vulkanizzazzjoni u stabilizzaturi għall-elastomeri fil-mogħdijiet tal-fluwidi u l-applikazzjonijiet tal-powertrain )F’dak li għandu x’jaqsam ma’ l-użu taċ-ċomb fl-aġenti tal-vulkanizzazzjoni u stabilizzaturi għall-elastomeri fil-mogħdijiet tal-fluwidu u l-applikazzjonijiet tal- powertrain (l-annotazzjoni 8 ta’ l-Anness II, kif emendat bid-Deċiżjoni tal-Kummissjoni 2002/525/KE), il-valutazzjoni turi li jeżistu alternattivi mingħajr ċomb. Il-kontribut tal-partijiet interessati juri li stabilizzaturi taċ-ċomb huma diġà mibdula fit-tipi elastomeri. Il-bdil kollu se jitlesta fil-ħin sa Lulju 2005 għall-vetturi ġodda kollha. Għal aġenti tal-vulkanizzazzjoni, il-partijiet interessati jisħqu li r-riskji fit-tul marbuta ma' l-aspetti ta' sigurtà ma jistgħux jiġu vvalutati f'dan l-istadju. Dawn jisħqu li aġenti tal-vulkanizzazzjoni b’0.5% kontenut ta’ ċomb bil-piż juru riżultati suffiċjenti f’termini ta’ sigurtà tat-triq. Għalhekk, għal dawn l-applikazzjonijiet għandu jingħata iżjed żmien sabiex jiġu ttestjati biżżejjed l-alternattivi mingħajr ċomb. Meta wieħed iqis li jeżistu sostituti, għal raġunijiet ta’ sigurtà tat-triq, sena addizzjonali għal dawn l-applikazzjonijiet tidher raġonevoli. Barra minn hekk, il-valutazzjoni wriet li huwa teknikament impossibbli li jitbaxxa l-kontenut taċ-ċomb għal inqas minn 0.5% bil-piż għal aġenti għat-tgħaqqid għall-elastomeri f’applikazzjonijiet tal- powertrain . Dan huwa l-każ meta ċ-ċomb jintuża bħala aġent għat-tgħaqqid biex jgħaqqad tubi elastomeri jew partijiet elastomeri mal-metall. Għalhekk, qed jiġi propost li tkun inkluża annotazzjoni ġdida għal din l-applikazzjoni speċifika mingħajr limitu ta’ żmien.L-annotazzjoni 9 ta’ din il-Proposta ( il-kisi tal-brejkijiet )L-eżenzjoni għall-użu taċ-ċomb fil-kisi tal-brekijiet ta’ 0.5% ta' ċomb bil-piż għal vetturi li ġew approvati għat-tip qabel l-1 ta’ Lulju 2003 u l-manutenzjoni ta' dawn il-vetturi skadiet fl-1 ta’ Lulju 2004 (daħla 12 ta’ l-Anness attwali, kif emendat bid-Deċiżjoni tal-Kummissjoni 2002/525/KE). Madankollu, it-tielet nota ta’ l-Anness II attwali tippermetti l-użu ta’ mhux iktar minn 0.4% ta' ċomb sa l-1 ta' Lulju 2007, sakemm ma jiġix introdott ċomb intenzjonalment. L-annotazzjoni 9 proposta tispeċifika li dan il-0.4% jista’ jintuża biss f’materjali tal-frizzjoni tas-sistemi tal-brejkijiet. Meta wieħed iqis l-irrilevanza teknika tal-kundizzjoni li ċomb jista’ ma jkunx introdott intenzjonalment, qed jiġi propost li din il-kundizzjoni titneħħa.L-annotazzjoni 10 ta’ din il-Proposta ( valve seats )F’dak li għandu x’jaqsam ma’ l-eżenzjoni għall-użu taċ-ċomb fil- valve seats , li tiskadi f’Lulju 2006 (l-annotazzjoni 13 ta’ l-Anness II attwali, kif emendat bid-Deċiżjoni tal-Kummissjoni 2002/525/KE), xi partijiet interessati indikaw li l-bdil tas-serje kurrenti jeħtieġ testijiet intensivi ta' durabilità u li fil-każ li t-testijiet ma jirnexxux ikun jinħtieġ li l-magna kollha terġa tiġi żviluppata. Sabiex tkun garantita s-sigurtà tat-triq, qed jiġi propost li d-data ta' skadenza tiġi estiża b’sena.L-annotazzjoni 12 ta’ din il-Proposta ( punti ta’ tqabbid pirotekniku – pyrotechnic initiators )F’dak li għandu x’jaqsam ma’ l-eżenzjoni għall-użu taċ-ċomb f’punti ta’ tqabbid pirotekniku, li tiskadi fl-1 ta’ Lulju 2007 (l-annotazzjoni 16 ta’ l-Anness II), il-valutazzjoni turi li jeżistu sostituti għall-mudelli l-ġodda fil-ġejjieni qarib. Madankollu, il-valutazzjoni teknika turi li jeżistu ġenerazzjonijiet differenti tas-sistema ta’ l- air-bags . Ġenerazzjonijiet ġodda jinkorporaw l-elettronika ta' kontroll fil-punti ta’ tqabbid u ġenerazzjonijiet futuri tas-sistemi ta’ l- air-bags se jinkludu iktar elettronika biex titħaffef l-applikazzjoni tagħhom f'tipi differenti ta’ vetturi. Għall-mudelli eżistenti, il-partijiet komponenti tal-ġenerazzjonijiet varji ta’ sistemi ta’ l- air-bags mhumiex interskambjabbli u l-partijiet komponenti ta’ tip wieħed ma jistgħux jinbidlu ma dawk ta' tip ieħor, f’każ li l- air-bags ikollhom jinbidlu wara aċċident. Għaldaqstant, qed jiġi propost li l-mudelli l-ġodda (vetturi approvati għat-tip wara l-1 ta' Lulju 2006) għandhom ikunu mingħajr ċomb u li l-mudelli l-qodma (vetturi approvati għat-tip qabel l-1 ta' Lulju 2006) u l-partijiet tal-bdil tagħhom ikunu eżenti mingħajr limitu ta' żmien.L-annotazzjoni 13 a) u b) ta' din il-Proposta ( kisi għall-ħarsien mill-korrużjoni )F'dak li għandu x'jaqsam ma' l-eżenzjoni għall-użu ta' kromju eżavalenti f’kisi għall-ħarsien mill-korrużjoni li skadiet fl-1 ta' Lulju 2007 (l-annotazzjoni 17 fl-Anness attwali, kif emendat mid-Deċiżjoni tal-Kummissjoni 2002/525/KE), il-valutazzjoni turi li jeżistu sostituti għal ħafna applikazzjonijiet. Għall-użu tal-kromju eżavalenti f’kisi għall-ħarsien mill-korrużjoni marbut ma’ sistemi ta’ mmuntar bi skorfini u boltijiet għal applikazzjonijiet tax- chassis m’hemmx sostituti disponibbli f’dan l-istadju. Għalhekk, qed jiġi propost li l-eżenzjoni għal din l-applikazzjoni speċifika tiżdied b'sena u li tiġi riveduta din l-eżenzjoni sabiex ikun assigurat li ma jinħallu l-ebda partijiet mekkaniċi essenzjali minn ma xulxin tul il-ħajja tal-vetturi.L-annotazzjoni 17 ta’ din il-Proposta ( batteriji għal vetturi elettriċi )L-eżenzjoni attwali għall-użu tal-kadmju f’batteriji għall-vetturi elettriċi tiskadi fil-31 ta’ Diċembru 2005. L-użu tal-kadmju fil-batteriji għal vetturi elettriċi hu permess mingħajr limitu ta’ żmien bħala partijiet ta’ bdil għal vetturi mqiegħda fis-suq qabel il-31 ta’ Diċembru 2005 (l-annotazzjoni 21 ta’ l-Anness II attwali, kif emendat bid-Deċiżjoni tal-Kummissjoni 2002/525/KE). L-istudju SUBAT (http://www.battery-electric.com/subatdocs/WP5-006.pdf) ikkonkluda li llum (2005) għal vetturi purament elettriċi, teknoloġiji tal-jone tal-litju huma s-soluzzjonijiet l-iktar adattati, segwiti mis-sodju-klorur tan-nikil, l-aċidu taċ-ċomb, in-nikil-idrur ta’ metall, u n-nikil-kadmju. Madankollu, m’hemmx qbil dwar jekk f’dan l-istadju dawn is-sostituti humiex ttestjati u lesti għall-produzzjoni fuq skala kbira. Matul il-Konferenza dwar il-Vetturi Elettriċi f’Monako f’April 2005, SAFT ippromwova t-teknoloġija tal-batterija tal-jone tal-litju għall-vetturi elettriċi. Fi stqarrija għall-istampa intqal li “ fi Franza, din it-Teknoloġija tiżviluppaha SAFT . Din it-tip ta’ batterija li taħżen l-elettriku għadha tintuża ftit wisq, prinċipalment minħabba kemm tiswa. Hi mistennija li titqiegħed fil-vetturi tal-kumpanija SVE (HEULIEZ and DASSAULT ASSOCIÉS).” (ara http://evs21.org/IMG/pdf/new_battery_technology.pdf).L-istudju SUBAT ikompli jgħid li għandu jingħata xi żmien lil manifatturi tal-vetturi sabiex jadattaw il-mudelli ta’ produzzjoni tagħhom u sabiex jintegraw teknoloġiji tal-batteriji inqas ta’ ħsara għall-ambjent fil-vetturi tagħhom. Dawn jistqarru li "matul it-taħdita li l-konsorzju kellu mal-partijiet interessati varji, dan ma jistax jitwettaq f'madwar 5 snin". Barra minn hekk, il-produtturi Ewropej tal-karozzi talbu eżenzjoni għall-użu tal-kadmju fil-vetturi elettriċi sal-2008.Fuq il-bażi ta’ dak li ntqal hawn fuq, qed jiġi propost li d-data ta’ skadenza ta’ din l-eżenzjoni tiġi estiża sal-31 ta’ Diċembru 2008, sabiex il-vetturi elettriċi jibqgħu disponibbli: dan iż-żmien addizzjonali jinħtieġ sabiex tiżdied il-kapaċità tat-teknoloġiji l-ġodda tal-batteriji u għal-manifatturi tal-karozzi sabiex iwettqu l-adattamenti meħtieġa lill-mudelli ta' produzzjoni tagħhom sabiex jinkorporaw din it-teknoloġija ġdida tal-batteriji.Qed jiġi propost li din l-eżenzjoni tiġi riveduta sa tmiem l-2007 sabiex tkun assigurata d-disponibbiltà ta’ teknoloġiji tal-batteriji alternattivi u tal-vetturi elettriċi.L-annotazzjoni 18 ta’ din il-Proposta ( komponenti ottiċi f’matriċi tal-ħġieġ użati għal Sistemi ta’ Għajnuna għas-Sewwieq )Qed jiġi propost li tkun inkluża eżenzjoni addizzjonali għall-użu tal-kadmju f’komponenti ottiċi f’matriċi tal-ħġieġ użati għal Sistemi ta’ Għajnuna għas-Sewwieq fil-karozzi sa l-1 ta’ Lulju 2007. Is-Sistema ta’ Għajnuna għas-Sewwieq ittejjeb il-viżibbiltà tas-sewwieq ta' karozza fuq il-bażi ta’ kamera. Il-matriċi tal-ħġieġ tal-kamera (500mg) se jkun fiha 1% (5mg) ta’ kadmju. F’dan l-istadju, l-użu tal-kadmju f’din l-applikazzjoni huwa inevitabbli mil-lat tekniku. Madankollu, qegħdin jiġu żviluppati alternattivi.Fuq il-bażi ta' din il-valutazzjoni, il-Kummissjoni ressqet abbozz ta’ deċiżjoni għall-vot fil-Kumitat stabbilit skond l-Artikolu 18 tad-Direttiva 75/442/KEE dwar l-iskart fit-28 ta' April 2005. Ma kienx hemm maġġoranza kkwalifikata favur l-abbozz tad-deċiżjoni.Għalhekk, skond il-proċedura stabbilita fl-Artikolu 5 (4) tad-Deċiżjoni tal-Kunsill 1999/468/KE([?]) qed titressaq Proposta għal Deċiżjoni tal-Kunsill lill-Kunsill. Jekk il-Kunsill ma jkunx ħa azzjoni fi żmien tliet xhur mid-data ta' riferiment tal-proposta, il-miżuri proposti jiġu adottati mill-Kummissjoni.Proposta għalDEĊIŻJONI TAL-KUNSILLli temenda l-Anness II tad-Direttiva 2000/53/KEE tal-Parlament Ewropew u tal-Kunsill dwar vetturi li m’għadhomx tajbin għall-użu (Test b’rilevanza għaż-ŻEE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva 2000/53/KE tal-Parlament Ewropew u tal-Kunsill tat-18 ta' Settembru 2000 dwar vetturi([?]) li m’għadhomx tajbin għall-użu, u partikolarment l-Artikolu 4(2) (b) tagħha,Billi:(1) Skond id-Direttiva 2000/53/KE il-Kummissjoni hi meħtieġa tivvaluta l-użu taċ-ċomb, il-merkurju, il-kadmju jew il-kromju eżavalenti li huma pprojbiti bl-Artikolu 4(2)(a) ta' dik id-Direttiva.(2) Il-Kummissjoni wettqet il-valutazzjonijiet tekniċi u xjentifiċi meħtieġa u waslet għal għadd ta' konklużjonijiet.(3) Ċerti eżenzjonijiet mill-projbizzjoni m’għandhomx jiġu estiżi minħabba li l-użu taċ-ċomb, il-merkurju, il-kadmju jew il-kromju eżavalenti f’dawk l-applikazzjonijiet jista’ jiġi evitat.(4) Ċerti materjali u komponenti li fihom iċ-ċomb, il-merkurju, il-kadmju jew il-kromju eżavalenti għandhom ikunu eżenti jew jibqgħu jkunu eżenti mill-projbizzjoni ta’ l-Artikolu 4(2)(a), minħabba li l-użu ta’ dawn is-sustanzi f’dawk il-materjali u komponenti speċifiċi ma jistax jiġi evitat. F’xi każi huwa xieraq li d-data ta’ skadenza ta’ dawn l-eżenzjonijiet tiġi riveduta sabiex ikun ivvalutat jekk l-użu tas-sustanzi pprojbiti jibqa’ ma jistax jiġi evitat fil-ġejjieni.(5) Fil-każ ta’ l-aluminju maħsub biex jinħadem bil-makkinarju b’kontenut ta’ ċomb ta' mhux iktar minn 1.5% bil-piż, deskritt fil-punt (2)(a) ta' l-Anness, il-Kummissjoni se tivvaluta, sa l-1 ta' Lulju 2007, jekk id-data ta' skadenza għal dik l-eżenzjoni għandhiex tiġi riveduta b'konnessjoni mad-disponibbiltà tas-sostituti taċ-ċomb.(6) Fil-każ ta’ bearing shells u boxxli taċ-ċomb, deskritti fil-punt (4) ta’ l-Anness, il-Kummissjoni se tivvaluta, sa l-1 ta’ Lulju 2007, jekk id-data ta’ skadenza għandhiex tiġi riveduta sabiex ikun assigurat li t-teknoloġija mingħajr ċomb tista’ tintuża fil-magni u t-trażmissjonijiet kollha mingħajr ħsara għat-tħaddim proprju tagħhom.(7) Fil-każ ta’ l-użu tal-kromju eżavalenti fil-kisi għall-ħarsien mill-korrużjoni marbuta ma’ sistemi ta’ mmuntar bi skorfini u boltijiet għal applikazzjonijiet tax- chassis , deskritt fil-punt (13 b) ta’ l-Anness, il-Kummissjoni se tivvaluta, sa l-1 ta’ Lulju 2007, jekk id-data ta’ skadenza ta’ dik l-eżenzjoni għandhiex tkun riveduta sabiex ikun assigurat li l-ebda partijiet mekkaniċi essenzjali ma jinħallu minn ma xulxin tul il-ħajja tal-vettura.(8) Fil-każ ta’ l-użu tal-kadmju fil-batteriji għal vetturi elettriċi, deskritt fil-punt (17) ta' l-Anness, il-Kummissjoni se tivvaluta, sa tmien l-2007, jekk id-data ta' skadenza ta' dik l-eżenzjoni għandhiex tkun riveduta sabiex tkun assigurata d-disponibbiltà ta' teknoloġiji alternattivi tal-batteriji u tal-vetturi elettriċi.(9) Id-Direttiva 2000/53/KE għandha għalhekk tiġi emendata skond dan.ADOTTA DIN ID-DEĊIŻJONI:Artikolu 1Mingħajr preġudizzju lid-Deċiżjoni tal-Kummissjoni 2005/438/KE[?], l-Anness II tad-Direttiva 2000/53KE jinbidel bit-test stipulat fl-Anness għal din id-Deċiżjoni.Artikolu 2Din id-Deċiżjoni tapplika mil-1 ta' Lulju 2005.Artikolu 3Din id-Deċiżjoni hija indirizzata lill-Istati Membri.Magħmula fi Brussell,Għall-KunsillIl-President tal-KunsillANNESS“Anness IIMaterjali u komponenti eżenti mill-Artikolu 4(2)(a)Materjali u komponenti | L-ambitu u d-data ta’ iskadenza ta’ l-eżenzjoni | Għandu jiġi ttikkettjat, jew immarkat b’mod li jkun identifikat, skond l-Artikolu 4(2)(b)(iv) |Iċ-ċomb bħala element ta' liga |1. Azzar maħsub biex jinħadem bil-makkinarju u azzar iggalvanizzat li fih mhux iktar minn 0.35% ta’ ċomb bil-piż |2 a) Aluminju maħsub biex jinħadem bil-makkinarju b'kontenut ta’ ċomb ta’ mhux iktar minn 1.5 % bil-piż | l-1 ta' Lulju 2008 |2 a) Aluminju maħsub biex jinħadem bil-makkinarju b'kontenut ta’ ċomb ta’ mhux iktar minn 0.4% bil-piż |3. Liga tar-ram li fih mhux iktar minn 4% taċ-ċomb bil-piż |4. Bearing shells u boxxli | l-1 ta' Lulju 2008 |Ċomb u komposti taċ-ċomb fil-komponenti |5. Batteriji | X |6. Tagħmir li jassorbi l-vibrazzjonijiet | X |7 a). Aġenti tal-vulkanizzazzjoni u stabilizzaturi fil-mogħdiji tal-fluwidi u applikazzjonijiet tal-powertrain li fihom sa 0.5% ta’ ċomb bil-piż | l-1 ta' Lulju 2006 |7 b) Aġenti tat-tgħaqqid għall-elastomeri f’applikazzjonijiet tal-powertrain li fihom sa 0.5% bil-piż |8. Stann f’cirkuwiti elettroniċi u applikazzjonijiet elettriċi oħrajn | X[?] |9. Ram f’materjali għall-frizzjoni tal-kisi tal-brejkijiet li fihom iktar minn 0.4% ta’ ċomb bil-piż | l-1 ta' Lulju 2007 | X |10. Valve seats | Tipi ta’ magni żviluppati qabel l-1 ta’ Lulju 2003: l-1 ta' Lulju 2007 |11. Komponenti elettriċi li fihom iċ-ċomb f’matriċi tal-ħġieġ jew taċ-ċeramika minbarra ħġieġ fil-bozoz jew il-kisja ta’ l- ispark plugs | X[?] (għal komponenti għajr il-piezo fil-magni) |12. Punti ta’ tqabbid pirotekniku | Vetturi approvati għat-tip qabel l-1 ta' Lulju 2006 u punti ta’ tqabbid ta’ bdil għal dawn il-vetturi |Kromju Eżavalenti |13 a). Kisi għall-ħarsien mill-korrużjoni | l-1 ta' Lulju 2007 |13 b) Kisi għall-ħarsien mill-korrużjoni marbut ma’ sistemi ta’ mmuntar bi skorfini u boltijiet għal applikazzjonijiet tax-chassis | l-1 ta' Lulju 2008 |14. | X |Merkurju |15. Bozoz li jindikaw nuqqas ta’ charge u indikaturi fuq il-panel ta' strumentazzjoni | X |Kadmju |16. Pejst oħxon użat bħala lega | l-1 ta' Lulju 2006 |17. Batteriji għal vetturi elettriċi | Wara l-31 ta’ Diċembru 2008, it-tqegħid fis-suq ta’ batteriji NiCd se jitħalla biss għal partijiet ta’ bdil għal vetturi mqiegħda fis-suq qabel din id-data. | X |18. Komponenti ottiċi f’matriċi tal-ħġieġ użati għal Sistemi ta’ Għajnuna lis-Sewwieq | l-1 ta' Lulju 2007 | X |Noti:-  Valur ta’ konċentrazzjoni massima mhux aktar minn 0.1% bil-piż u għal kull materjal omoġenju, għaċ-ċomb, il-kromju eżavalenti u l-merkurju u sa 0.01% bil-piż għal kull materjal omoġenju għall-kadmju se jkun ittollerat.-  L-użu mill-ġdida ta' partijiet ta' vetturi li kienu diġà fis-suq fid-data ta' skadenza ta' eżenzjoni hu permess mingħajr limiti minħabba li mhuwiex kopert bl-Artikolu 4(2)(a).[1] ĠU L 269 tal-21.10.2000, p.34[2] ĠU L 194. tal-25.7.1975, p.39 id-Direttiva kif emendata l-aħħar bid-Deċiżjoni tal-Kummissjoni 96/350/KE (ĠU L 135.6.6.1996, p.32).[3] ĠU L 170 tad-29.6.2002, p.81[4] Ġ.U. L 184, tas-17.7.1999, p. 23.[5] ĠU L 269, tal-21.10.2000, p.34. Id-Direttiva kif emendata l-aħħar bid-Deċiżjoni tal-Kummissjoni 2005/438/KE (ĠU L 152, tat-15.6.2005, p. 19).[6] ĠU L 152, tat-15.6.2005, p. 19.[i] Żmuntaġġ jekk, f'korrelazzjoni ma’ l-annotazzjoni 11, limitu medju ta’ 60 gramma għal kull vettura jinqabeż. Għall-applikazzjoni ta’ din il-klawżola, tagħmir elettroniku mhux installat mill-manifattur fuq il-linja ta' produzzjoni mhux se jitqies.[ii] Żmuntaġġ jekk, f’korrelazzjoni ma’ l-annotazzjoni 8, limitu medju ta’ 60 gramma għal kull vettura jinqabeż. Għall-applikazzjoni ta’ din il-klawżola, tagħmir elettroniku mhux installat mill-manifattur fuq il-linja tal-produzzjoni mhux se jitqies. “